14 Dec 2017 - 22:31 Vesti Link\nKao i Porsche, Chevrolet ne žuri da u svoje performantne automobile ugradi tehnologiju polu-autonomne i autonomne vožnje, pogotovo ne u model Corvette.\nU intervjuu sa magazinom GM Authority na sajmu automobila u Los Anđelesu, vodeći inženjer u projektu konstruisanja nove Corvette, Tadge Juechter, je rekao da je Corvette verovatno poslednji automobil kompanije koji će dobiti tehnologiju autonomne vožnje, jer je na kraju krajeva, on dizajniran za vozača i njegovo uživanje u vožnji. Dodao je i da Corvette nema čak ni sistem kontrole krstarenja, jer se očekuje od ljudi da žele da voze ovaj automobil.\nMeđutim, izgleda da elektrifikacija uzimaha maha, pa i ljudi iz kompanije Chevrolet smatraju da je budućnost, odnosno tehnologija autonomne vožnje, neminovna, i da će na kraju i Corvette morati da podlegne pritisku. Ukoliko se to desi (a hoće), Corvette bi mogla da dobije tehnologiju sličnu onoj koju koristi upravo Porsche-ov "Mark Webber" mod vožnje, koji pokazuje vozaču najbržu liniju na stazi.\nIako još uvek nije otkriveno kada bi se to moglo desiti, sigurni smo da to neće biti na trenutnoj, sedmoj generaciji koja je skoro predstavljena.\nMeđutim, postoje velike šanse da nas već u narednoj generaciji ovog modela, nažalost, očekuje tehnologija autonomne vožnje. Kažem nažalost, jer kakve god da su prednosti autonomne vožnje, neki automobili su napravljeni da bi se vozili, a ne da bi se ljudi vozili u njima dok automobilom upravlja kompjuter.


Danas se sastaju Amfilohije i crnogorski premijer, Vučić i Kurti u Minhenu, novi skok broja zaraženih koronavirusom: Vaš brifing za petak - Blok vesti\nNaslovna Iz minuta u minut Danas se sastaju Amfilohije i crnogorski premijer, Vučić i Kurti u Minhenu,...\nDanas se sastaju Amfilohije i crnogorski premijer, Vučić i Kurti u Minhenu, novi skok broja zaraženih koronavirusom: Vaš brifing za petak\nSASTANAK AMFILOHIJA I CRNOGORSKOG PREMIJERA – Predsednik Vlade Crne Gore Duško Marković i mitropolit Crnogorsko-primorski Srpske pravoslavne crkve Amfilohije razgovaraće danas, saopštila jesinoć Vlada Crne Gore.\nZbog Zakona o slobodi veroispovesti i večeras su širom Crne Gore priređene litije u kojima su bile desetine hiljada ljudi.\nLITIJE SU NASTAVLJENE – Hiljade vernika i drugih građana i sinoć su bili u litijama u nekoliko crnogorskih gradova, u znak protesta zbog usvajanja Zakona o slobodi veroispovesti.\nIspred manastira u Beranama episkop Joanikije je rekao na skupu da “litije prerastaju u svenarodnu pobedu” koja “ne podrazumeva prolivanje bratske krvi, već moralnu pobedu nad onima koji su doneli sraman zakon”.\nJoanikije je pozvao građane “da čuvaju mir” i da, kako je kazao, “ne nasedaju na moguće inscenirane incidente”, preneli su podgorički mediji.\nVUČIĆ I KURTI U MINHENU – Predsednik Vučić bi u petak prvi put trebalo da se sretne sa premijerom Kurtijem u okviru minhenske Konferencije o bezbednosti.\nKosovski premijer Aljbin Kurti se neće spuštati na nivo neformalnog razgovora sa predsednikom Srbije Aleksandrom Vučićem, kao što je bio slučaj sa Tačijem pod pokroviteljstvom Federike Mogerini.\nVučić i Tači su neformalno govorili o ozbiljnim pitanjima pa dolazili i do predloga „razgraničenja“. Kurti na taj nivo ne bi ni hteo – on je pobedio na izborima sa drugačijim parolama, bivajući antiprotivan. Ljudima na Kosovu je došlo do guše i hteli su neku promenu, sada su je i dobili.\nVrlo je moguće da se u Minhenu potpiše ugovor o obnavljanju železničkog saobraćaja od Beograda do Prištine što je za običan svet daleko važnije od vazdušnog saobraćaja. To bi bio i važan znak dobre volje.\nĐURIĆ: IZJAVA O NAMERA ZA OBNOVU ŽELEZNIČKO SAOBRAĆA BEOGRAD PRIŠTINA – Direktor Kancelarije Vlade Srbije za Kosovo i Metohiju Marko Đurić izjavio je da će danas u Minhenu biti potpisana izjava o namerama za obnovu železničkog saobraćaja između Beograda i Prištine.\n“Kada to jednog dana bude realizovano, doći će do obnove železničke pruge između Prištine, Podujeva i Merdara i dalje prema Nišu. Roba iz centralne Srbije moći će tada mnogo brže da dolazi na Kosovo, kao i putnici”, rekao je Đurić za beogradsku televiziju Prva u Minhenu.\nHARADINAJ “UPOZORIO” KURTIJA – Bivši premijer Kosova Ramuš Haradinaj upozorio je sinoć premijera Aljbina Kurtija da će njih dvojica imati “težak razlaz” ukoliko Kurti bude ukinuo taksu na proizvode koji se uvoze iz Srbije i Bosne i Hercegovine, uvedenu za Haradinajeve vlasti.\nHaradinaj je za kablovsku televiziju “Dukađini” kazao da ne prihvata da se procesi vraćaju unatrag, dok je za Kurtijevu najavu zamene takse “punim političkim, ekonomskim i trgovinskim reciprocitetom” rekao: “Mi ćemo imati težak razlaz”.\n“Mi nemamo šta da komuniciramo jedan sa drugim. Ne verujem da bi sastanak s njim (Kurtijem) mogao doprineti nacionalnom interesu”, kazao je Haradinaj.\nUpozorio je da će Kosovo izgubiti godine ukoliko se Kurti vrati starim formulama dijaloga sa Srbijom.\nNOVI SKOK BROJA ZARAŽENIH – Kina je danas objavila da je došlo do novog skoka u broju zaraženih novim koronavirusom i da je još 121 osoba umrla u toj zemlji od posledica zaraze.\nTRAMP “UZEO VOJSCI” 3,8 MILIJARDI DOLARA KAKO BI NAPRAVIO ZID – Pentagon je u četvrtak skresao milijarde dolara za finansiranje 17 aviona Ratne mornarice i Ratnog vazduhoplovstva i drugih vojnih programa kako bi oslobodio novac za izgradnju graničnog zida između SAD i Meksika koji dugo zahteva predsednik Donald Tramp, ljuteći time ne samo Demokrate nego i “vojne jastrebove” u redovima njegovih Republikanaca.\nSekretar SAD za obranu Mark Esper odobrio je 3,8 milijardi dolara na zahtev Ministarstva za unutrašnju bezbednost za taj zid, a Pentagon je priznao da bi moglo doći do dodatnih smanjenja vojnih izdataka da bi se osiguralo finansiranje obećanja još iz Trampove predizborne kampanje.\nOdluka doneta u četvrtak samo je pojačala oštre podele između Trampa i poslanika Kongresa koji su se usprotivili korišćenju vojnih finansija za izgradnju zida. Tramp je u više navrata tvrdio da će Meksiko plati njegov obećani “veliki prelepi zid”, ali to se nije dogodilo.\nKONGRES OGRANIČIO TRAMPA KAO KOMANDANTA VOJSKE U IRANU – Senat Kongresa SAD usvojio je danas rezoluciju kojom ograničava sposobnost predsednika SAD Donalda Trampa da pokrene vojnu operaciju protiv Irana.\nRezolucijom, čiji je autor senator demokrata Tim Kejn, predviđa se da Tramp mora da ima odobrenje Kongresa za vojnu akciju protiv Irana.\nZa rezoluciju je glasalo 55 senatora, a protiv 45. Osam senatora iz Trampove Republikanske stranke, koja ima većinu u Senatu, pridružilo se demokratama i podržalo rezoluciju.\nKejn i druge pristalice rezolucije naveli su da se ona ne tiče ni Trampa ni funkcije predsednika SAD, već da predstavlja važnu potvrdu ovlašćenja parlamenta da objavljuje rat.\nPrethodni tekstTelekomunikacioni div, vredan 26 milijardi dolara otvara 12.000 radnih mesta\nSledeći tekstAKO STE ROĐENI U OVOM ZNAKU, IGRAJTE LOTO JER SU VAM ŠANSE ZA DOBITAK VELIKE! A evo koji je je NAJBAKSUZNIJI ZNAK


Dodatak za pomoć i njegu drugog lica ima 73 korisnika | Palelive.com\nPočetna Regija Han Pijesak Dodatak za pomoć i njegu drugog lica ima 73 korisnika\nDodatak za pomoć i njegu drugog lica ima 73 korisnika\nHAN PIJESAK – Služba za socijalnu i dječiju zaštitu u opštini Han Pijesak za 73 korisnika obezbjeđuje dodatak za pomoć i njegu drugog lica, od čega pola sredstava posredstvom opštine, a drugu polovinu obezbjeđuje resorno ministarstvo Republike Srpske.\nReferent ove službe za socijalnu i dječiju zaštitu Mila Gojković rekla je danas Srni da dodatak za pomoć i njegu drugog lica iznosi za 60 korisnika prve kategorije po 135 KM mjesečno, dok za 13 korisnika druge kategorije iznosi po 82 KM mjesečno.\nGojkovićeva je napomenula da novčanu pomoć dobija osam korisnika u iznosu po 123 KM mjesečno, a riječ je o licima nesposobnim za rad.\nPrema njenim riječima, u Dječijem selu “SOS” u Gračanici smješteno je troje djece bez roditeljskog staranja, za šta se izdvaja oko 700 KM mjesečno, a u Domu za stara lica u Istočnom Sarajevu dva korisnika.\nOna je napomenula da je u Domu za djecu ometenu u razvoju u Prijedoru i u Domu za žensku djecu ometenu u razvoju u Višegradu smješten po jedan štićenik, za šta se mjesečno plaća po 700 KM.\nPrethodni članakLjetna radionica u biblioteci “Ivo Andrić”\nNaredni članakNa ljetovanju u Kumboru boravi 25 djece


Izvor: Radio Televizija Vojvodine, 12.Nov.2019, 16:00\nPotpredsednica Vlade i ministarka građevinarstva, saobraćaja i infrastrukture Zorana Mihajlović i zamenik predsednika UO korporacije "Šandong hajspid" Meng Jenom razgovarali su danas o nastavku uspešne saradnje na novim projektima, pre svega realizaciji izgradnje auto-puta Beograd-Zrenjanin i Zrenjanin - Novi Sad.\n"Kompanija Šandong je uvek dobrodošla u Vladu Srbije. Imajući u vidu odličnu saradnju >> Pročitaj celu vest na sajtu Radio Televizija Vojvodine << koju smo ostvarili na izgradnji auto-puta Miloš Veliki želimo da nastavimo zajednički rad i na novim projektima izgradnje saobraćajnica od Beograda do Zrenjanina i od Zrenjanina do Novog Sada. U pitanju su važni i veliki projekti i želimo vas u zajedničkom timu u njihovoj realizaciji", rekla je Mihajlovićeva.\nDodala je da Vlada Srbije i ministarstvo koje vodi imaju odličnu saradnju sa kineskim kompanijama zahvaljujući dobrim odnosima predsednika dve države Aleksandra Vučića i Si Đinpinga.\nMeng Jen istakao je da je kompanija Šandong veoma zainteresovana da učestvuje u realizaciji pomenutih projekata, te da su iskustvo izgradnje auto-puta Miloš Veliki i dosadašnja saradnja dragoceni za budući zajednički rad.\nNa sastanku je dogovoreno formiranje zajedničke radne grupe u cilju što efikasnije realizacije projekata izgradnje saobraćajnica Beograd-Zrenjanin i Zrenjanin - Novi Sad.\nB92: "Da se više nikada ne ponovi da se auto-put gradi 50 godina"


Počela akcija AMSS “Ispravno vozilo-bezbedno vozilo”: Proverite besplatno tehničku ispravnost vozila i zamenite komplet prve pomoći novim uz povoljnije uslove\n[sigplus] Critical error: Image gallery folder galerije/pocelo_ibvb is expected to be a path relative to the image base folder specified in the back-end.\nAuto-moto savez Srbije u saradnji sa Upravom saobraćajne policije MUP Republike Srbije i Asocijacijom tehničkih pregleda vozila tokom ove nedelje, od 21. do 26. novembra, organizuje tradicionalnu akciju “Ispravno vozilo – bezbedno vozilo”. Tim povodom danas su se u prostorijama AMSS medijima obratili predsednik AMSS Mirko Butulija, zamenik načelnika Uprave saobraćajane policije, policijski savetnik Boban Milinković, v.d. direktora Agencije za bezbednost saobraćaja Jasmina Milošević i predsednik Asocijacije tehničkih pregleda vozila Predrag Đurđev.\nI ove godine AMSS obezbedio je vozačima besplatnu proveru tehničke ispravnosti vozila, kako bi se ostvarili povoljni preduslovi za bezbedno odvijanje saobraćaja u toku predstojeće zimske sezone, naglasio je predsednik AMSS i tom prilikom pohvalio otvaranje novog autoputa, istakavši da je rad na infrastrukturi - izgradnja novih saobraćajnica, takođe jedan od bitnih faktora za bezbednu vožnju, kao i razvoj privrede. Napomenuo bih da u ovom periodu ističe petogodišnji rok upotrebe kompleta prve pomoći, koji je od kada je donet aktuelni zakon o bezbednosti saobraćaja, obavezan u svim vozilima. U skladu sa tim, AMSS odlučio je da u saradnji sa Galenikom, a u okviru ove akcije, omogući najpre svojim članovima, a onda i svim vozačima da na svim prodajnim mestima AMSS uz minimalnu naknadu zamene svoje stare komplete prve pomoći novim, rekao je Butulija.\nZamenik načelnika Boban Milinković naglasio je da će Uprava saobraćajne policije i ovoga puta podržati akciju AMSS te da će u ovom periodu pojačati redovne saobraćajne kontrole i tom prilikom obaveštavati vozače da mogu da iskoriste ovu pogodnost, a za one koji budu upravljali neispravnim vozilom uslediće i kazne. Nimalo niske kazne uslediće i za one koji u vozilu nemaju odgovarajući komplet prve pomoći, rekao je Milinković i naglasio da je inicijativa AMSS da olakša vozačima da dođu do novih kompleta prve pomoći za svaku pohvalu.\nAgencija za bezbednost saobraćaja podržaće sve aktivnosti namenjene povećanju nivoa bezbednosti saobraćaja na putevima, istakla je v.d. direktora Jasmina Milošević i dodala da ovakvi projekti imaju za cilj drastično smanjenje broja nastradalih osoba u saobraćaju na putevima, jer je jedan od nezanemarljivih faktora saobraćajnih nezgoda upravo tehnički neispravno vozilo.\nOva akcija, koju tradicionalno zajednički sprovodimo već 27 godina, ima pre svega za cilj podizanje svesti kod vozača, jer su dosadašnji rezultati pokazali da je svako treće vozilo u Srbiji neispravno, istakao je Đurđev.\nAMSS uputio je apel svim vozačima da odvoje malo vremena i odazovu se ovoj bezbednosnoj akciji, te da na oko 90 linija tehničkog pregleda širom Srbije utvrde da li su bezbedni učesnici u saobraćaju. Adrese centara za pregled tehničke ispravnosti vozila pogledajte OVDE. Informacija o najbližem centru i prodajnom mestu na kom može da se zameni stari komplet prve pomoći novim, može se dobiti i pozivom na broj Operativnog centra AMSS – 1987.


Film Friendly institucije - Film in Serbia\n• Film Friendly institucije\nZelenilo Beograd je javno komunalno preduzeće koje vrši delatnost uređenja i održavanja javnih zelenih površina, održavanja javnih sanitarnih objekata, prateće proizvodnje i popravke parkovskih, sportskih i drugih rekvizita, proizvodnje cveća, ukrasnog bilja i popune sadnica u park-šumama.\nKomunalne delatnosti JKP Zelenilo Beograd obavlja na teritoriji deset gradskih opština: Voždovac, Vračar, Zvezdara, Zemun, Novi Beograd, Palilula, Rakovica, Savski Venac, Stari grad i Čukarica.\nPored navedene komunalne delatnosti preduzeće obavlja i delatnosti koje su u funkciji drugih komunalnih delatnosti: uređenje novih parkova, zelenih i rekreacionih površina, u manjem obimu trgovina cvećem, sadnim mterijalom, semenskom robom, sredstvima za zaštitu bilja i dr, izrada planske, investicione i tehničke dokumentacije za uređenje i rekonstrukciju postojećih parkova, zelenih i rekreacionih površina i pratećih objekata i opreme.\nZa dobijanje dozvola za snimanje na javnim zelenim povrsinama na teritoriji grada Beograda pogledati ovde.\nProcedura za dobijanje dozvole za snimanje\nZa potrebe snimanja na bilo kojoj zelenoj površini na teritoriji grada Beograda (uključujući i parkove), potrebna je saglasnost JKP Zelenilo Beograd. Dozvola/saglasnost za snimanje se dobija slanjem dopisa sa naznakom ukoliko ima posebnih zahteva. Zelenilo Beograd takođe je nadležno i za specifične usluge za potrebe snimanja kao što je košenje trave, čišćenje snega, postavljanje ili uklanjanje đubrijera, klupa i ostalog pratećeg mobilijara. Postoji utvrđena fiksna tarifa za korišćenje lokacija a ostale usluge se dodatno naplaćuju.\nKontakt osoba: Vitoslava Marković\nTelefon: +381 11 2622481, +381 11 2622344\nFax: +381 11 2624272\nZelenilo Beograd je javno komunalno preduzeće koje vrši delatnost uređenja i održavanja javnih zelenih površina, održavanja javnih sanitarnih objekata, prateće proizvodnje i popravke parkovskih...\nMinistarstvo odbrane Republike Srbije predlaže i sprovodi politiku odbrane, izvršava zakone i međunarodne ugovore, opšta akta Narodne skupštine, Vlade i akta predsednika Republike iz oblasti odbrane.\nU okviru vršenja svoje informativne i kulturne funkcije Ministarstvo odbrane neguje saradnju sa producentskim kućama i televizijama koja se ogleda u pružanju usluga radi ostvarenja dokumentarnih i igranih filmskih i televizijskih projekata i obrazovnih emisija.\nOd 2015. godine Ministarstvo odbrane je film friendly ustanova i kao takva teži uspostavljanju procedura i usluga koje omogućavaju profesionalnu filmsku i TV produkciju i kontinuiranu saradnju sa filmskim sektorom na privlačenju međunarodnih filmskih produkcija u Srbiju.\nKroz ustupanje vojnih lokacija za snimanje filmova, iznajmljivanje opreme, naoružanja, uniformi, angažovanja pripadnika Vojske Srbije kao statista, ustupanja arhivske građe, pružanje konsultantskih usluga, do sada smo ostvarili uspešnu saradnju sa brojnim domaćim i starnim produkcijma.\nMinistarstvo odbrane Republike Srbije predlaže i sprovodi politiku odbrane, izvršava zakone i međunarodne ugovore, opšta akta Narodne skupštine, Vlade i akta predsednika Republike iz oblasti odbr...\nUnutrašnji poslovi su zakonom utvrđeni poslovi čijim obavljanjem nadležni republički organi ostvaruju bezbednost Republike i njenih građana i obezbeđuju ostvarivanje Ustavom i zakonom utvrđenih drugih prava građana.\nzaštitu života, lične i imovinske sigurnosti gradjana;\nsprečavanje i otkrivanje krivičnih dela i pronalaženje i hvatanje učinioca krivičnih dela i njihovo privođenje nadležnim organima;\nPotrebno je poslati dopis, scenario i detalje snimanja koji podrazumevaju tačno vreme, lokaciju, broj ljudi, vozila i druge specificnosti. Uredba o naknadama za usluge koje pruza Ministarstvo unutrasnjih poslova kojom su propisane cene dozvola moze se pogledati ovde.\nDetalje pogledati ovde\nKontakt osoba: Gorica Dokić\nU Republici Srbiji poslove državne uprave utvrđene zakonom i propisima donetim na osnovu zakona obavljaju ministarstva. Ona primenjuju zakone i druge propise i opšte akte Narodne skupštine i Vlade...\nViše o saradnji sa poslovnom zajednicom pročitajte OVDE.\nVeliki broj procedura i dozvola za snimanje posredno ili neposredno odnosi se na Upravu carina – Ministarstvo finansija. Kontakt sa carinskom službom Srbije možete ostvariti preko Grupe za odnose sa javnošću Uprave carina koja će svaki zahtev proslediti nadležnom sektoru Uprave carina.\nGrupa za odnose sa javnošću Uprave carina\nAdresa: Bulevar dr Zorana Đinđića 155a, 11070 Beograd\nTelefon: +381 11 2695 880\nUprava carina je izvršni organ Vlade Srbije u sastavu Ministarstva finansija, koji sprovodi carinsku politiku Republike Srbije. Uprava carina pojednostavljivanjem postupaka, modernizacijom sistema ca...\nJP „Vojvodinašume” Petrovaradin osnovano je 2002. godine sa ciljem da integralno gazduje šumama na teritoriji Autonomne Pokrajine Vojvodina na površini od oko 130,000 ha. Preduzeće integriše administrativne, upravljačke i funkcije vezane za komercijalne poslove u oblasti šumarstva, lovstva i ostalim delatnostima. Preduzeće je 2008. god. krenulo u sertifikaciju državnih šuma kojima gazduje po FSC principima. Preduzeće upravlja sa 17 zaštićenih područja (između ostalog i 5 specijalnih rezervata prirode) a korisnik je u okviru još 19 zaštićenih područja. Oko 86,000.00 ha šuma i šumskog zemljišta se nalazi u okviru granica zaštićenih područja.\nZa snimanje filmova u zaštićenim područjima na teritoriji JP „Vojvodinašume” neophodna je saglasnost preduzeća kao i uslovi zaštite prirode izdati od Pokrajinskog zavoda za zaštitu prirode. Saglasnost za snimanje se daje na osnovu dostavljenog zahteva gde su navedeni detalji i zahtevi za snimanje. JP “Vojvodinašume” može obezbediti logističku podršku ako je neophodno. Za snimanje filmova u zaštićenim područjima se plaća naknada propisana Zakonom o naknadama za korišćenje javnih dobara dok se ostale usluge dodatno naplaćuju.\nAdresa: JP „Vojvodinašume“ Petrovaradin, Preradovićeva 2, 21131 Petrovaradin\nTelefon: +381 21 431 144\nJP „Vojvodinašume” Petrovaradin osnovano je 2002. godine sa ciljem da integralno gazduje šumama na teritoriji Autonomne Pokrajine Vojvodina na površini od oko 130,000 ha. Preduzeće integriše...


Treći Dečji festival Oplenac: "Deca moraju da borave u prirodi", kaže princeza Ljubica koja je sa suprugom organizovala DIVNU FEŠTU za mališane - Zena.rs\nTreći Dečji festival Oplenac u organizaciji Fondacije “Koreni” koja je pod pokroviteljstvom Njihovih Kraljevskih Visočanstava princa Mihaila i princeze Ljubice Karađorđević održan je pre nekoliko dana, 25. septembra. Festival su posetili učenici Osnovne škole “Karađorđe” iz Topole i grupa dece iz hraniteljskih porodica.\nPrinceza Ljubica Karađorđević sa mališanima na trečem Dečjem festivalu Oplenac, foto: ustupljena fotografija/Nenad Jakovljević\nDeci su na raspolaganju bili jahanje konja, streličarstvo i gađanje iz vazdušne puške. Ulaz i sve aktivnosti bili su besplatni, kao poklon princa Mihaila i princeze Ljubice, i prijatelja Festivala deci iz Topole i okoline.\nTreći Dečji festival Oplenac, deca se oprobala u streljaštvu. Foto: ustupljena fotografija/Nenad JakovljevićFoto:\nPrinceza Ljubica Karađorđević, foto: ustupljena fotografija/Nenad JakovljevićFoto:\nTom prilikom Njeno Kraljevsko Visočanstvo princeza Ljubica izjavila je:\n“Mihailo i ja smo presrećni što se Dečji festival na Oplencu održava po treći put, čime prerasta u svojevrsnu tradiciju koja će, nadamo se, uspeti da se nastavi i u godinama koje dolaze. Svi smo svesni okolnosti u kojima se nalazimo, ali ni u ovim teškim vremenima ne smemo zaboraviti koliko je važno omogućiti deci da provode vreme u prirodi, istražuju svoja interesovanja, i da se pravilno razvijaju kroz usvajanje novih veština. Koliko je to važno potvrđuju i osmesi dece koja su juče učestvovala na Festivalu i koja se već raduju narednom.”\nPrinceza i princ sa ćerkicom Natalijom, foto: ustupljena fotografija/Nenad JakovljevićFoto:\nFestival je održan u skladu sa merama predostrožnosti propisanim od strane Vlade Republike Srbije.\nMere zaštite, foto: ustupljena fotografija/Nenad JakovljevićFoto:\nZa sve posetioce bile su obezbeđene zaštitne maske i dezinfekciona sredstva, a posete su bile organizovane u grupama kako bi se poštovalo ograničenje u maskimalnom dozvonjenom broju okupljenih i fizička distanca.\nTreći Dečji festival Oplenac, foto: ustupljena fotografija/Nenad Jakovljević\nTreći Dečji festival Oplenac


Počela izgradnja brze saobraćajnice Požarevac-Veliko Gradište-Golubac - N1\nBiznis Autor:Beta05. nov. 202111:50 > 12:143 komentara\nGlavni izvođač radova je kineska državna kompanija Šandong haj spid, a podizvođači će biti srpske firme.\nPlanirano je da prva od tri deonice bude završena do kraja 2023. godine, a cela saobraćajnica do novembra 2024.\nNa trasi saobraćajnice biće više od 20 mostova i nadvožnjaka, uključujući novi most preko Velike Morave.\nPočetku radova prisustvovali su predsednik Srbije Aleksandar Vučić, ministar građevinarstva, saobraćaja i infrastrukture Tomislav Momirović, direktor Koridora Srbije Aleksandar Antić, ambasadorka Kine Čen Bo i predstavnici kompanije Šandong.\n„Decenijama nismo dovoljno pažnje poklanjali Požarevcu i svim okolnim opštinama i to se sada menja“, kazao je Vučić i najavio da će biti izgrađena i dva kraka brze saobraćajnica od Golupca – prema Brzoj Palanci i prema Kladovu i dalje prema Negotinu, kako bi istočna Srbija bila povezana sa Beogradom i Novim Sadom.\n„Obezbeđujemo opstanak istočne Srbije i ovo je prilika da se pozovu ljudi iz inostanstva da razmišljaju o povratku u svoju zemlju“, rekao je Vučić.


Ministri Vulin i Cikotić: Bez organizovanog i zajedničkog pristupa borba protiv organizovanog kriminala ne može biti uspešna\nMinistar unutrašnjih poslova Republike Srbije Aleksandar Vulin i ministar bezbednosti Bosne i Hercegovine Selmo Cikotić na sastanku koji je danas održan u Zvorniku saglasili su se da je za uspešnu borbu protiv organizovanog kriminala potreban organizovan i zajednički pristup obe države...\nMinistar unutrašnjih poslova Republike Srbije Aleksandar Vulin i ministar bezbednosti Bosne i Hercegovine Selmo Cikotić na sastanku koji je danas održan u Zvorniku saglasili su se da je za uspešnu borbu protiv organizovanog kriminala potreban organizovan i zajednički pristup obe države.\nMinistar Vulin na konferenciji za novinare istakao je da kriminalci u boga ne veruju, da nemaju ni nacionalnih ni verskih predrasuda, da su otvoreni jedni prema drugima i da za njih ne postoje granice i podele.\n„Zato protiv njih moramo da se borimo na isti način. Bez organizovanog i zajedničkog pristupa borba protiv organizovanog kriminala, koji pogađa sve nas podjednako, ne može biti uspešna“, poručio je ministar Vulin.\nIstakavši da je saradnja policija dve zemlje veoma dobra, ministar je podsetio da je nekoliko organizovanih kriminalnih grupa razbijeno zajedničkim radom dve policije i podsetio na saradnju Uprave kriminalističke policije Srbije i policije kantona Sarajevo, zahvaljujući kojoj je migrant koji je počinio krivično delo teškog ubistva u Sarajevu uhapšen u Beogradu.\n„Naša saradnja veoma dobro funkcioniše kada su takve stvari u pitanju i nastavićemo tako. Ne smemo da prepustimo kriminalcima da budu korak ispred nas. Istina je da političari još nisu uspeli da naprave ni jedinstvenu Evropu bez granica, a kamoli šta drugo, ali kriminalci jesu. Oni imaju Evropu bez granica, imaju sve bez granica, viza, prepreka, i naše policije moraju tako da se ponašaju“, istakao je ministar Vulin.\nNa pitanje novinara zašto kriminalna grupa Veljka Belivuka i Marka Miljkovića nije uhapšena ranije, ministar je predočio da je na čelo MUP-a došao u oktobru 2020. a da je već 8. decembra te godine formirao Radnu grupu sa zadatkom da se bavi Belivukom, Miljkovićem i njihovim pomagačima, te da je već 4. februara 2021. više od 30 pripadnika ove organizovane kriminalne grupe uhapšeno.\nUkazao je da u policijskom radu moraju da postoje dokazi, jer je između operativnog saznanja i dokaza koje možete da prikažete tužilaštvu, kasnije sudovima, veliki put.\n„Nadam se da će u narednih nekoliko dana tužilac za organizovani kriminal Mladen Nenadić podići optužnicu. Zajedno sa Bezbednosno-informativnom agencijom uz veliku podršku predsednika Srbije Aleksandra Vučića razbili smo jednu od najsurovijih bandi na ovim prostorima, koja je delovala i van teritorije Srbije“, rekao je ministar Vulin.\nKako je naglasio, ta banda je konačno sklonjena sa ulice i najveći deo njih, ako ne svi, dobiće zasluženu kaznu, a ako ima pravde doživotnu robiju.\nGovoreći o saradnji Srbije i Bosne i Hercegovine u borbi portiv organizovanog kriminala, ministar Cikotić istakao je da je na sastanku postignuta saglasnost o nastavku zajedničke saradnje.\n„Činjenica je da slično gledamo na mnoge izazove i ja sam rekao da je ideal naših sigurnosnih struktura da budemo na nivou saradnje na kojoj sarađuju kriminalci, jer oni sarađuju neposrednije i bez ikakvih prepreka“, rekao je Cikotić.


Ministar kulture posetio Sombor - www.025.rs\nwww.025.rs / SOMBOR / DRUŠTVO / Ministar kulture posetio Sombor\nMinistar kulture posetio Sombor\nVladan Vukosavljević, ministar kulture i informisanja, posetio je danas naš grad. U društvu gradonačelnice Dušanke Golubović i njenih saradnika, obišao je ustanove kulture, a gradonačelnica mu je detaljno predočila kulturne sadržaje koje Sombor nudi, te ga podrobnije upoznala sa somborskom riznicom kulturnog nasleđa koje čine manstiri, crkve, dvorci, arheološki i spomenici industrijske arhitekture, biblioteka, galerije, Gradski muzej i Narodno pozorište Sombor.\nPored razgovora o bogatoj kulturnoj baštini, istoriji i tradiciji koju Sombor ima, razgovaralo se i o potencijalima koje lokalna samouprava želi maksimalno da iskoristi uz podršku Ministarstva kulture. Ministar i gradonačelnica su se složili da konstantno treba raditi na pronalaženju novih mogućnosti za sprovođenje akcija kojima bi se podizala svest o kulturi.\nNakon obilaska grada, ministar Vukosavljević je prisustvovao sastanku Gradskog odbora SNS Sombor koji je održan u Svečanoj sali Gradske kuće, gde je govorio o značaju zaštite jezika i Strategiji kulturnog razvoja koja će uskoro biti predstavljena na javnoj raspravi, te je odgovarao na pitanja prisutnih.\n-Neki od najvećih srpskih umetnika stvarali su upravo u Somboru i njihovo stvaralaštvo ispisalo je veoma značajne stranice u istoriji srpske kulture. Bez tih stranica bi naša kulturna baština bila značajno siromašnija. Najvažnije je da takav trend postoji i danas. Posebno moram pohvaliti rad Narodnog pozorišta čiji repertoar je izuzetno cenjen na nacionalnom nivou, dok sama zgrada sa bogatim enetrijerom u baroknom stilu predstavlja jedno od najreprezentativnijih nepokretnih kulturnih dobara na teritoriji Vojvodine. Takođe, mnoge zbirke bogate materijalima i delima od nacionalnog značaja, nalaze se u somborskim ustanovama kulture. Drago mi je što prepoznajem ogromnu želju kod lokalne vlasti da se dalje unapređuje zavidan kulturni standard ovog prelepog grada. Pored materijalnog razvoja i napretka, neophodan je i duhovni razvoj, a do njega stižemo ulaganjem u umetnost i kulturu i podizanjem svesti o kulturi. Ministarstvo kulture će i ove godine raspisati konkurse kojima će biti izdvojena značajna sredstva za kvalitetne ideje i projekte, kazao je ministar Vukosavljević.\nEntuzijazam i elan kod ljudi iz lokalne vlasti na čelu sa gradonačelnicom Dušankom Golubović, ostavio je snažan utisak na ministra, pa njegovu narednu posetu možemo očekivati već u maju mesecu – navodi se u dopisu Srpske napredne stranke.\nTags: dušanka golubović, Gradski odbor SNS Sombor, Ministrar kulture i informisanja, Vladan Vukosavljević\nUnija penzionera obeležila 8. mart


Đoković, Troicki, Bozoljac i Zimonjić igraju protiv SAD\nPrvi teniser sveta Novak Đoković predvodiće Dejvis kup reprezentaciju Srbije u četvrtfinalnom meču protiv selekcije SAD.\nTSS unapređen u evropsku kategoriju B, Kosovo odbijeno\nTeniski savez Srbije (TSS) unapređen je danas iz kategorije C u kategoriju B na godišnjem zasedanju Tenisa Evrope (nekadašnja Evropska teniska asocijacija), čime je dobijena mogućnost da se...\nAna želi da igra u Fed Kupu protiv Nemačke\nNajbolje rangirana srpska teniserka Ana Ivanović obelodanila je da želi da igra za reprezentaciju Srbije protiv Nemačke u okviru Fed Kupa.\nRoditelji tuku decu na teniskim mečevima!\nNasilje nad decom je sve češće na sportskim terenima, a poslednji primer dogodio se na teniskom prvenstvu u Beogradu, na kojem je otac udario sina, nezadovoljan njegovom igrom.\n"Nole, na autoputu sam, ne mogu da prevrnem sto"\nPredsednik Teniskog saveza Srbije Vuk Jeremić je odmah po završetku jučerašnjeg meča čestitao Novaku Đokoviću na novoj tituli koju je osvojio u Dubaiju, ali ga je razočarao time što neće...\nRoditelji zlostavljaju decu tenisere po Srbiji\nRoditelji malih tenisera u Srbiji svoje ambicije ostvaruju preko dece, pa ih i zlostavljaju ne bi li ostvarili cilj - zaradili veliki novac. Pojedinci vrše pritisak i na sudije i trenere, a sve u...\nAna: Nisam igrala u Fed Kupu, zbog straha od predaje\nNajbolji teniser sveta Novak Đoković, izjavio je u intervjuu za RTS da mu je cilj da se u skorijoj budućnosti izgradi nacionalni teniski centar i stvori nacionalni teniski sistem iz kojeg bi...\nJelena: Razočarana sam odnosom medija\nNekada prva na WTA listi, srpska teniserka Jelena Janković razočarana je odnosom medija prema njoj u poslednje vreme.\nB92, Novosti.rs 0 komentara\nVraneš: Teniserke same odlučuju o svom učešću\nSelektor FED kup reprezentacije Srbije Dejan Vraneš rekao je da su teniserke te koje odlučuju da li će igrati ili ne u tom elitnom takmičenju.\nGenčić: Na Anu i Jelenu ne treba više računati\n"Jelena i Ana su jasno pokazale da im se ne igra za reprezentaciju, iako su ne tako davno hvalile atmosferu u timu i obećavale da će i dalje nastupati u Fed kupu. One su svoje uradile i...


Srbija odgovara na NATO kritike: Radujemo se saradnji sa Rusijom\nRuski migovi na Batajnici, oktobar 2017.\nSrbija nije pretnja, izjavili su zvaničnici u Beogradu na vest da je Kurtis Skaparoti, komandant NATO snaga za Evropu, ocenio da je usled ruskog uticaja Srbija najveći problem u regionu Balkana. U oštrim reakcijama na ovu tvrdnju generala Severnoatlantske alijanse, ministri u srpskoj Vladi zatražili su i hitnu reakciju vrha NATO saveza.\nSkaparotijevo svedočenje: Zabrinjava uticaj Rusije na srpski narod\nAleksandar Vulin, ministar odbrane u Vladi Srbije, rekao je da od 1999. godine nije bilo opasnije izjave od ove generala Kurtisa Skaparotija.\n"Reći za čitav srpski narod da je opasnost u regionu poziva na ujedinjavanje svih protiv njega. To je vrlo neodgovorno. Na našu sreću, svi naši susedi dobro znaju da je upravo zahvaljujući politici Srbije mir na Balkanu. Gde god da žive Srbi su okrenuti miru i uvek su deo stabilnosti, a nikako kolektivna pretnja", naveo je Vulin.\nKako su prenele agencije, tokom svedočenja pred Odborom američkog Senata za oružane snage komandant NATO u Evropi general Kurtis Skaparoti rekao je da je jačanje ruskog uticaja u Evropi najveći problem na civilnom i na vojnom planu, a posebno na Zapadnom Balkanu. Navodi se da je Skaparoti zbog toga izrazio duboku zabrinutost i da je na pitanje koja je zemlja najveći problem odgovorio - Srbija.\n"Na ponovni upit da li je to Srbija ili Republika Srpska, rekao je Srbija, kao država, ali uopšte srpska populacija na Balkanu", prenose agencije.\nSkaparoti: Jačanje ruskog uticaja u Evropi najveći problem na civilnom i na vojnom planu\nPrva reakcija iz Vlade Srbije došla je od ministra bez portfelja Nenada Popovića, koji je zatražio da se generalni sekretar NATO Jens Stoltenberg izjasni da li ocena generala Skaparotija predstavlja i zvaničan stav te vojne alijanse.\n"Naravno da ne postoji nijedan realan razlog da NATO zvaničnici ovako reaguju. Srbija je kroz celu svoju istoriju sarađivala sa Rusijom, sarađuje danas, i sarađivaće u budućnosti jer su to naši najbliži prijatelji. To ne znači da mi sa drugim zemljama, državama Evropske unije i Sjedinjenim Američkim Državama, ne želimo da imamo isto tako dobre odnose", rekao je za RSE ministar Nenad Popović.\nGeneral Skaparoti, kako su prenele domaće agencije, naveo je da Rusija pokušava da spreči evroatlantski put pojedinih zemalja u regionu i dodao da zvanična Moskva koristi odnose sa čelnicima Republike Srpske za podrivanje institucija Bosne i Hercegovine. Sjedinjene Američke Države i međunarodna zajednica, objavili su mediji procenu Skaparotija, su garant stabilnosti na Balkanu.\nDžejms Ker-Lindzi, profesor politike na Sent Meri univerzitetu u Londonu, ocenio je za RSE da ipak nema opasnosti da Rusija postane glavni "igrač" na Zapadnom Balkanu uprkos tome što su Sjedinjene Države poslednjih godina politički nestale iz regiona.\nNa veliki broj spoljnopolitičkih problema SAD ne pružaju nikakav odgovor, a među njima su i oni koji se odnose na Zapadni Balkan\n"Kad je komandant NATO-a govorio pred senatskim odborom on je, po mom mišljenju, govorio o onome što je pre problem u Sjedinjenim Državama, a ne problem Zapada uopšte. To je u vezi sa krizom spoljne politike koju smo videli u SAD otkad je Donald Tramp postao predsednik. U Stejt departmentu ima mnogo visokih funkcija na koje niko nije postavljen, na veliki broj spoljnopolitičkih problema Sjedinjene Države ne pružaju nikakav odgovor, a među njima su i oni koji se odnose na Zapadni Balkan", smatra Lindzi.\nKomandant NATO za Evropu Kurtis Skaparoti takođe je istakao, kako glase vesti sa njegovog obraćanja pred odborom američkog Senata, da su Sjedinjene Američke Države ispustile iz vida područje Zapadnog Balkana i zaključio da je potreban veći vojni i diplomatski angažman u regionu.\nMinistar odbrane Aleksandar Vulin ponovio je da je Srbija vojno neutralna.\n"U Srbiji nema ruskog uticaja. Niti ima bilo čijeg uticaja protiv kog se treba boriti i zbog kog treba pretiti Srbiji. Ministarstvo odbrane Srbije nastaviće da sarađuje sa Ministarstvom odbrane Ruske Federacije na sprovođenju vojno-tehničkog sporazuma. Veoma smo zadovoljni kako se saradnja razvija i radujemo se njenom nastavku i produbljivanju", rekao je Vulin.\nU oštroj reakciji na tvrdnje generala Skaparotija, ministar Nenad Popović ocenio je da se radi o ozbiljnim pretnjama NATO saveza Srbiji koje su, kako se izrazio, opet došle u martu, mesecu u kom je 1999. počelo bombardovanje Savezne Republike Jugoslavije.\nPopović traži da se Stoltenberg izjasni\n"Zato se građani Srbije oštro protive pristupanju naše zemlje NATO paktu. Za NATO smo problematični jer štitimo naše Kosovo i Metohiju i našu Republiku Srpsku. I naravno, zato što želimo da razvijamo prijateljstvo sa bratskom Rusijom. Srbija mora da ostane verna svojim prijateljima, svom Kosovu, i da nikada ne pristaje na pretnje i pritiske. Treba da vodi nezavisnu politiku koja štiti naše državne i nacionalne interese", rekao je Nenad Popović.\nOvakav sled događaja doveo je u pitanje razvoj odnosa Srbije sa NATO savezom sa kojim poslednjih godina Beograd ima intenzivnu saradnju, na njenoj teritoriji u novembru prošle godine održana je i prva zajednička vežba padobranaca srpske vojske i SAD, dok kroz manji broj zajedničkih aktivnosti održava odnose i sa ruskom armijom.\nProfesor Džejms Ker-Lindzi smatra da širenje ruskog uticaja jeste problem, ali da je Evropska unija i dalje ključni faktor stabilnosti u regionu.\n"Sve države na Zapadnom Balkanu, pa i Srbija, pridruživanje Evropskoj uniji odredile su kao svoj ključni strateški cilj. Iako Beograd kaže da želi prijateljske odnose sa Rusijom, niko ozbiljno ne veruje da Moskva može biti realna zamena za Brisel. Problem sa Rusijom je to što ona vrlo vešto i oportuno koristi tačke u kojima su zapadne zemlje bile nedovoljno aktivne. Moskva takođe koristi ključne spoljnopolitičke interese Srbije, a to je pravo veta koje ima u Savetu bezbednosti kad je reč o Kosovu, što već godinama koristi da zadrži uticaj na Srbiju. Ali, uprkos tome, ja ne verujem da strah da će Rusija iznenada postati ključna sila na Zapadnom Balkanu ima bilo kakvu osnovu u realnosti", naveo je britanski ekspert za Balkan Džejms Ker-Lindzi.\nRadio Slobodna Evropa uputio je pitanje u sedište NATO saveza u Briselu u vezi sa prenetim navodima generala Kurtisa Skaparotija ali do zaključenja ovog teksta nije stigao odgovor sa zvaničnim stavom Severnoatlantske alijanse.\nSrbija i Rusija: Vojne vežbe i intenzivnija saradnja


RTCG - Radio Televizija Crne Gore - Nacionalni javni servis :: Politika :: Vučić da reaguje na podizanje nacionalističkih tenzija\nCP U PISMU 20. 06. 2019. 08:10 >> 11:06 50\nCP U PISMU\nVučić da reaguje na podizanje nacionalističkih tenzija\nCrnogorski pokret uputio je predsjedniku Srbije Aleksandru Vučiću otvoreno pismo u kojem od njega traže da autoritetom reagujete na, kako navode, iskrivljavanje činjenica i podizanju nacionalističkih tenzija u Srbiji.\nIz CP su u otvorenom pismu pozvali Vučića da stvari posmatra kao pravnik, "a ne onako kako se mnogi srpski nacionalisti ophode sa činjenicama".\n„Vi u svojim javnim nastupima tvrdite da neko otima imovinu Srpske pravoslavne crkve (SPC) u Crnoj Gori? Objasnite, ali kao pravnik, na osnovu kojih činjenica Vi to tvrdite“, kaže se u pismu Vučiću.\nKako su naveli iz CP-a, čak i da je Crnogorska pravoslavna crkva (CPC) imala “srpski karakter”, nesporna je činjenica da je ona bila zaseban pravni subjekt, registrovan u knjaževini, odnosno kraljevini Crnoj Gori, koji nije bio u pravnoj vezi sa bilo kojim drugim pravnim subjektom kao njegov dio.\nIz CP-a su podsjetili da je u Opštem imovinskom zakoniku za Knjaževinu Crnu Goru vlasničko pitanje nad crkvenim objektima riješeno tako da CPC upravlja imovinom, a da se „nepokretna dobra pravoslavnih crkava i manastira ne mogu prodavati ili inače ustupati bez naročitog dopuštenja državne vlasti”.\n„Vama kao pravniku mora biti jasno da vlasništvo podrazumjeva puno pravo raspolaganja imovinom“, kaže se, između ostalog, u pismu Vučiću.\nIz CP-a su naglasili da je CPC imala svoj Ustav kojim je definisana kao poseban pravni subjekt i kao autokefalna Crkva.\nOni su podsjetili da je CPC ukinuta i prisajedinjena novoformiranoj Ujedinjenoj Srpskoj pravoslavnoj crkvi Dekretom regenta Aleksandra Karađorđevića 17. juna 1920. godine o ujedinjenju "svih pravoslavnih crkvenih oblasti" u Kraljevstvu SHS.\n„Pozivanje na knjaza/kralja Nikolu I Petrovića i njegove izjave o "srpskoj crkvi" je neukusno, ako se zna da je i on i vlada u egzilu izdali saopštenje da nikada neće priznati gašenje CPC i njeno pripajanje Ujedinjenoj SPC“, kazali su iz CP.\nCrna Gora je, naglasili su oni, nezavisna država, i ona mora imati zakon kojim će regulisati rad vjerskih zajednica, imovinsko-pravni odnosi i registracija.\n„Opet vas pozivamo kao pravnika da objasnite da pravno nije moguće da se eparhije SPC prostiru van teritorije Crne Gore kao pravni subjekti. To nije miješanje u unutrašnje stvari SPC, već pitanje pravne ograničenosti pravnih subjekata koji djeluju u Crnoj Gori na teritoriju države Crne Gore“, kaže se u pismu.\nIz CP-a su poručili Vučiću da ne pravi od SPC, niti bilo koje druge crkve, organizaciju koja ne podliješe svetovnim zakonima i pravnim zakonitostima koje važe u svim zemljama.\n„Špekulacije kako je Zakon sada aktuelizovan iz ovih ili onih razloga su besmislene, jer je javna rasprava o nacrtu Zakona započeta još 2015. i prekinuta zbog nasilja Amfilohijevih pristalica. Nema sumnje da bi za svaki termin bilo sličnih špekulacija, jer neki žive od stalnih špekulisanja“, kazali su iz CP-a.\nPotpuno je, kako su naveli, neprihvatljivo da se u Crnoj Gori primjenjuje zakon iz doba SFRJ, iz 1976, i da je Mitropolija cetinjsko primorska (MCP) registrovana u Beogradu, a ne u državi Crnoj Gori.\n„U nadi da ćete shvatiti da je na Vama velika odgovornost za dalji razvoj događaja i da možete izabrati jedan od dva puta - da se pitanje vlasništva riješava civilizovano, pravnim sredstvima, ili da povišenom retorikom, podizanjem emocija dovedete do neželjenih posljedica“, poručili su iz CP-a.\nOni su dodali da su uvjereni da je Crna Gora sposobna da se odbrani od bilo kojih nasilnih pokušaja.\n"Ne želimo bilo kakvo nasilje ili, daleko bilo, teške posljedice po bilo koga", zaključuje Crnogorski pokret u pismu Vučiću.\nAleksandar Vučić Crnogorski pokret\nDeklaraciji o opstanku Srba u regionu izgubio se svaki trag\n23. 02. 2020. 32\n23. 02. 2020. 42


Tomaš najozbiljniji kandidat za premijera! - Televizija K3\nPovodom sve češćih spekulacija da li se čelni čovek Prnjavora seli u Vladu Republike Srpske: Pod njegovom dirigentskom palicom SNSD u Prnjavoru odneo ubedljivu pobedu na svim nivoima\nJedno je sigurno da ću ostati na poziciji sa koje, u datim okolnostima, najviše mogu da pomognem Prnjavoru, za “Novosti” je rekao dr Darko Tomaš, aktuelni načelnik opštine Prnjavor, povodom spekulacija da li ostaje na mestu čelnog čoveka te opštine ili se seli u Vladu RS.\nTomaševa zagonetnost je savim razumljiva, odnosno zašto nije siguran da će apriori i dalje ostati za kormilom prnjavorske opštine.\nPrema saznanjima “Novosti”, u slučaju da mesto premijera RS pripadne SNSD, Tomaš figurira kao jedan od najozbiljnijih kandidata za tu funkciju.\nJavna je tajna da, naime, ovaj mlađani doktor ekonomskih nauka slovi kao čovek od posebnog poverenja i Milorada Dodika i Željke Cvijanović.\nOn je to poverenje opravdao i na ovim izborima ne samo time što je, kao nosilac liste dobio najveći broj glasova u Prnjavoru, već i zavidno poverenje u Srpcu, Laktašima i Gradiški.\nPrnajvor je uvek slovio kao “tvrđava SDS”, sem kad se kao kandidat SNSD pojavljivao upravo Darko Tomaš. U svom prvom mandatu od 2008 do 2012, uverljivom pobedom on kao kadar SNSD od SDS preuzima kormilo opštine. Pod njegovom “palicom” na upravo završenim izborima, SNSD je ostvario uverljivu pobedu na svim nivoima vlasti.


FOTO: Savez airsoft klubova u FBiH - Testiranje poznavanja airsoft pravila u Zenici - Zenicablog\nFOTO: Savez airsoft klubova u FBiH – Testiranje poznavanja airsoft pravila u Zenici\nDanas, 21.2. 2021, u velikoj sali Grada Zenica, u organizaciji Saveza airsoft klubova u Federaciji Bosne i Hercegovine (SAKUFBiH), koje je krovna airsoft institucija u FBiH, održano je drugo po redu testiranje poznavanja airsoft pravila kao i Pravilnika.\nRadi se naime o pravilniku koji moraju svi igrači, čiji su klubovi članice Saveza, da polože kako bi sve članice Airsoft Saveza bile sinhronizovane sa Pravilnikom, sa čime bi kvalitet organizacije i same igre bio što bolji.\nNakon što smo u oktobru prošle godine postali članica Evropske Airsoft Federacije našim igračima se otvaraju vrata za igranje u EU, ali i za kvalitetan doček evropskih igrača na tlu Bosne i Hercegovine. Sljedeći korak jeste certificiranje airosft moderatora i na taj način dovodimo airsoft scenu u red.\nDanas su polaganju ovog Pravilnika u Zenici pristupili članovi klubova ASK Fenix iz Tešnja, ASK Orion iz Tešnja, ASK Alfa 203 i Doboj juga i domaci zenički SRK Tvrđava, dok su u ispitnoj komisiji bili Kenan Sinanović iz Tešnja, Nihad Mulaosmanovic iz Tuzle i Dženis Imširović iz Zenice. Ovo je jedan od načina na koji mi želimo da dovedemo airsoft scenu u red, ali i da javnosti i vlastima pokazemo ozbiljnost u radu.\nDženis Imširović, predsjednik SAKUFBIH\nTagoviairsoft dženis imširović


Dušan Žugić\t 23.04.2021. 09:31h 09:42h\nGradonačelnik Novog Sada i potpredsednik SNS Miloš Vučević je o saradnji Srbije i Republike Srpske i povodom dana Banja Luke rekao da su su te veze tada naročito vidiljve.\nJednistvo sa Srpskom, a ne optrećujući druge\nOn je, gostujući na televiziji BN, izjavio da je dolazak predsednika, premijerke i predsednika Skupštine Republike Srbije u Banja Luku i sastanka sa rukovodstvom Srpske i grada ne pokazuje samo simboličko jedinstvo, već suštinske napore da vodimo računa jedni o drugima ne optrećujući i ugrožavajući drugog.\nTreba da vidimo šta je to što jedni drugima možemo da pomognemo da građani budu zadovoljni u skladu sa svim i međunarodnim ugovorima, pravilima i stnadardima. Uvek imam osećaj da kada se oseti intenzitet saradnje Srbije i Srpske to nekom smeta. Ali ti odnosi su na liniji svakodnevnih ljudskih potreba - naglasio je Vučević.\nVučević je odgovarajući na pitanje o sve češćem pominjanju revizije Dejtonskog sporazuma kaže da ga kao pravnika najviše brine da revizija znači ukidanje entitetskih nadležnosti ili podeljenog suvereniteta.\nSrbija nema nikakav problem da razgovora o temama o kojima su saglasni svi u BIH. Ali konstantno akcentovanje Dejtonskog sporazuma- moramo ukinuti Republiku Srpsku, smanjiti uticaj entiteta I konstantni narativ da je Srpska jedna zločinačka tvorevina nije dobar put. Umesto da gledamo kako da zadržimo našu decu I unuke da ostanu ovde, da otvaramo nove fabrike, gradimo nove puteve, mi se stalno vraćamo na 91, 92… Jedan deo političke elite pre svega iz Sarajeva koji osporava iskrenost Srbije kada kaže da poštuje integritet BIH, a istovremeno javno ne poštuje integritet Srbije I govori da je KIM nezavisna država. Kakva je to poruka saradnje I zajedničke budućnosti – naglašava Vučević, dodajući da je neverovatno što ne možemo da nađemo razumevanje kada pričamo o projektima budućnosti.\nŠta vredi da Srbija vakciniše svoje građane, a ne pomogne regionu\nNe možemo da se saglasimo o svim istorijskim događajima I svako je pretpeo neki svoj bol. Ali ajde da pravimo auto puteve, da pričamo o železničkoj mreži, da povezujemo ljude I sa jedne I sa druge strane Drine. Dajte da pričamo o zajedničkim investicijama, da otvorimo tržište. Čini se da nema sagovornika sa druge strane, kažemo ajde da napravimo auto put, oni kažu to će biti put za tenkove. Koja je prednost da dovedete neku stranu investiciju kada se zatvarate u uske krugove. Pa valjda nam je I ova pandemija pokazala koliko je ovo malo područje I da jedni druge možemo da pomažemo. Pa daj bože da Srbija napravi fabrike za vakcine, to je spas za ceo region. Neće Srbija sama da troši te vakcine I da zarađuje na građanima BIH, Severne Makedonije i Crne Gore. Šta vredi da se Srbija zaštiti, ako region nije zaštićen – ističe Vučević I dodaje da veruje da će se o tome razgovarati u okviru projekta mini Šengen koji je krenuo iz Novog Sada.\nCilj nam je EU, ali moramo im pokazati da umemo sami se dogovorimo\nAli nemam odgovor zašto BIH I Crna Gora ne žele da se priključe, neka je procena da bi to usporilo njihov put u EU. Ali pitanje koliko brzo sada idu ka EU. Nesporno je da ceo region teži da bude deo EU, ali dajte da vidimo šta ćemo dotle da radimo. Trenutno nam Brisel poručuje da im je bitan Zapadni Balkan, ali da ne razmišlja o proširenju. Šta im mi poručujemo, da ne možemo da se dogovorimo, a kada nas primite mi ćemo se naprasno dogovoriti. I složiti oko svih tema. Valjda je prirodno da im pokažemo da možemo međusobno da se dogovorimo .\nKompromis sa Albancima, ali ne ucena priznanjem\nOdgovarajući na temu južne srpske pokrajine ističe da je Srbija na evropskom putu, ali niko ne može da nas ucenjuje prizananjem Kosova, iako smo svesni da se to ključno pitanje nalazi na našem putu ka EU.\n-Priznanje Kosova je uslov I to to niko I ne krije. Ne može Srbija sve da izgubi, a drugi sve da dobiju. Obaveza je Srbije da bude tiša jer time pokazuje svoju odgovornost, ali ne možete da je doživaljavate kao džak za udaranje. Ovi sinhronizovani napadi na Vučića I Srbiju iz regiona je to što vide da nije ono što je bila pre deset ili 15 godina. Ali taj progres ne želimo da koristimo u kontra smeru. Verujem u politiku da svi moženo da budemo pobednici I da ne dobijamo mrvice iz Brisela, Vašingtona, Moskve ili nekig drugog centra, verujem da od nas zavisi kako ćemo mi da živimo. A mi čekamo da dođe Brisel da nam kaže ne znam šta…\nO odnosu sa Vučićem – kapiten u timu\nVučević je, odgovarajući na pitanje o odnosu sa predsedikom Vučićem, rekao da su oni pre svega prijatelji I da je ponosan sam što Srbija ima takvog lidera, kapitena u timu I da ne vidi ko bi u ovom trenutku mogao da ga zameni.\nI ovo ne govorim iz nekog uskog ličnog interesa, već zato što mogu da osetim I vidim kako danas izgleda I Srbija I Novi Sad u odnosu na taj period koji je iza nas. To je bio period propadanja, poltičke dezorjentacije, politike koja je niti pravila nove fabrike, niti pravila nove puteve, kliničke centre, a stidela se da obeleži Oluju, I Nato agresiju nazove pravim imenom, zalagala se za ukidanje vojske, koja je opljačkala sve ono što nam je ostalo fabrika nakon sankcija, da do 2009 400.000 ljudi ostane bez posla – naglasio je, dodajući da veruje da pre svega da Vučić zaslužuje poverenje unutar stranke, a građani će na izborima odlučiti da li zaslužuje još jedan mandate kao predsednik Republike.\nJake institucije znače jake ličnosti\nPotpredsednik SNS ističe da je priča o jakim institucijama bez jakih ljudi prazna priča.\nVlast SNS imao težak put do ozdravljenja zemlje, ali građani su to razumeli čak I u periodu kada su bile smanjenje plate I penzije. Isto je I sa borbom protiv kriminala I korupcije. Srbija je odsekla tajkune od upravljanja državom, zadali smo ozbiljne udarce organizovanom kriminalu.\nDržava može da se izbori sa kriminalom\nVučević veruje da država može da se izbori sa krninalom I korupcijom I da je naša obaveza da našim pokoljenjima ostavimo bolje društvo.\nNe mislim da su institucije slabe, već pojedinci u njima. Ta borba je kompleksa borba, nema jasne linije fronta, organizovani kriminal mora da ima podršku delova državnog aparata. Ali snaga države je ta da ogovori na sve izazove I da pokaže da niko nije iznad zakona. Nadam se da ćemo uspeti da na jesen organizujemo kongres I izbornu skupštinu stranke. To nije lov na veštice, već prirodni put da treba promenti određene ljude kada dođe do zamora.\nNa pitanje zašto SNS ima parnere iako joj ne trebaju, Vučević objašnjava da je to dobro za Srbiju I da nam je potrebno jedinstvo različitih subjekata.\nSrbija pred sobom ima velike izazove I on zahteva širi politički I društveni front koji se bore svoju državu. I svesni smo da svi napadi idu prema nama I da odbrana koalicionih parnera nikada nije onakva kakva bi trebalo da bude. Izuzetak je recimo Aleksandar Vulin koji je I lični prijatelj Vučića koji neretko jače I snažnije brani Vučića I od pojedinaca u SNS.\nObeležje Balaševiću u dogovoru sa porodicom\nVučević je ponovio da je prijatelj sa porodicom Balašević I da je njihov poslednji susret bio na njihovoj porodičnoj slavi Sveti Jovan.\nĐorđe Balševđe će dobiti adektvatno obeležje u Novom Sadu kada se za to steknu uslovi, pre svega uz poštovanje želja porodice, ali I tradiciju grada Novog Sada. Nećemo menjati nazive ulica I trgova koje je Balašević opevao u svojim pesmama jer to sigurno ne bi bila njegova želja.\nLider u vakcinaciji, Egzit moguće organizovati\nKada je reč dobrim rezultatima kada je reč o vakcinaciji u Srbiji Vučević ističe da se ponovo vraća na liderstvo, jer su predsednik I vlada imali jasnu strateginu šta treba da rade.\nPrvi čovek Novog Sada još jednom je ponovio da je očekuje da će se Egzit ove godine održati uz posebne uslove, dokaz o vakcinaciji ili brzi antigenski test.


Iz Rusije stiglo još 50.000 vakcina „Sputnjik V“\nBeograd/Moskva, 9. februar 2021.\nMinistar bez portfelja u Vladi Republike Srbije zadužen za inovacije i tehnološki razvoj Nenad Popović prisustvovao je rano jutros na Aerodromu Šeremetjevo u Moskvi utovaru 50.000 doza vakcine „Sputnjik V“, koje su, nakon toga, avionom „Er Srbija“ dopremljene u Beograd.\nPopović je tom prilikom ocenio da se odnosi Srbije i Rusije nalaze na najvišem nivou u istoriji, podsetivši na to da nijedna zemlja u Evropi nije dobila ovoliko vakcina iz Rusije koliko je dobila Srbija.\nU ovom trenutku, kada se i sama Rusija suočava sa poteškoćama da distribuira dovoljno vakcina po svojim regionima, ona pomaže bratskoj Srbiji i šalje vakcine onda kada su nam najpotrebnije, rekao je ministar.\nOn je ukazao na to da je upravo ovo najčvršći dokaz bratskih odnosa dveju zemalja i potvrda najboljih ličnih odnosa predsednika Aleksandra Vučića i Vladimira Putina.\nVakcine su danas vrednije od zlata i važne su nam za očuvanje zdravlja i života ljudi, ali i za ekonomiju i povratak normalnom životu, istakao je Popović, koji je ujedno i kopredsednik Međuvladinog komiteta za saradnju Srbije i Rusije.\nPrema njegovoj oceni, Srbija nastavkom vakcinacije ovim tempom može prva da pobedi pandemiju, nastavi da jača ekonomiju i privlači investicije i učvrsti ulogu ekonomskog lidera u ovom delu Evrope.\nPo dopremanju na beogradski aerodrom, vakcine su transportovane u Institut „Torlak“, odakle će biti distribuirane centrima za vakcinaciju širom Srbije.


Najvažnija stvar prilikom izbora automobila bi trebalo da bude bezbednost, kako aktivna tako i pasivna. U konkretnom slučaju izgleda da oba automobila pružaju približno jednak nivo zaštite putnika, pa to svakako neće moći da odluči pobednika. Ipak, nešto što bi moglo je osećaj u vožnji, jer Peugeot ostavlja konkurenta u oblaku prašine, nametnuvši se na taj način svakom entuzijasti. To ipak ima svoju cenu, a to je potrošnja goriva... Zaista teška odluka na samom kraju, ali ako bih morao da se odlučim za jedan od ova dva automobila, bio bi to Peugeot. U svakom slučaju to je moje lično mišljenje izgrađeno na osnovu podataka kojima raspolažem. Ono što bi na kraju ipak trebalo da odluči je Vaš lični osećaj, a ja se nadam da će Vam u tome pomoći i moje smernice. Ukoliko imate dva minuta predlažem da u par laganih koraka izdefinišete Vaše potrebe, želje i mogućnosti i vidite koji bi Vam to automobil preporučio naš virtuelni savetnik™, u moru sličnih, a opet toliko različitih vozila.


Nestle kupuje Centroproizvod\nKompanija Nestle objavila je danas da je postigla dogovor o preuzimanju poslovanja Centroproizvoda, jednog od vodećih proizvođača hrane u Srbiji.\nNestle kupuje Centroproizvodov asortiman za kulinarstvo (začini i arome, praškasti proizvodi, supe i prelivi), proizvodnju napitaka (napici od čokolade i čajevi) i konditorskih proizvoda (namazi i čokoladne štanglice).\nOčekuje se da vrednost prodaja tih proizvoda u 2011. godini bude oko 2,5 milijarde dinara.\nUslovi transakcije nisu saopšteni a napominje se da transakcija uključuje Centroproizvodovu fabriku u Surčinu.\nPredsednik Upravnog odbora Nestle Adriatika Marko Travalja istakao je da je ta kupovina strateški potez kojim Nestle jača u regionu.\n"Portfolio Centroproizvoda je veoma sličan našem, a lokalna proizvodnja u surčinskom postrojenju sa svojim mogućnostima za distribuciju predstavlja veliku vrednost za nas", rekao je Travalja.\nNestle u Srbiji ima oko 500 ljudi i upravlja fabrikom u Staroj Pazovi.\nPočetkom godine spekulisalo se da su za Centroproizvod koji ima robnu marku C, zainteresovane međunarodne grupe Nestle i Dr Etker (Dr.Oetker) i tada je vrednost transakcije procenjivana na 90 miliona evra.


Najstariji učesnik projekta “Druga šansa” koji je rešio da završi osnovnu školu ima 59 godina, dok najmlađi ima 15, a prosečno polaznici imaju 28 godina, nezaposleni su i žive u petočlanoj porodici.\nPolaznici su skoro potpuno socijalno isključeni i većinom su romske (49,2 odsto) ili srpske (35,8 odsto) nacionalnosti, pokazalo je istraživanje o polaznicima programa “Druga šansa” Ministarstva prosvete i nauke, koji EU finansira sa četiri miliona evra. Polna struktura je prilično ravnomerena, 48 procenata polaznika je muškog pola, a 52 procenta žena. U prvom ciklusu (od 1. do 4. razreda) nastavu prati 28,6 odsto odraslih, u drugom (5. i 6. razred) ima ih 35,8 odsto, a u trećem (7. i 8. razred i stručna obuka) 35,6 procenata polaznika.\nBlizu polovine polaznika nije u braku. Prosečno živi u petočlanoj porodici u kojoj je samo jedan član završio osnovnu školu. Trećina porodica (30,3 odsto) nema članova koji su završili osnovnu školu.\nMeđu glavnim razlozima za napuštanje škole u ranijem dobu ispitanici najčešće navode nezainteresovanost, finansije, nedovoljnu podršku porodice ili preseljenje.\nPolaznici su školu napuštali najčešće nakon 4. ili 6. razreda osnovne škole. Najveći je broj onih koji su školu napuštali u dobi između 13. ili 15. godine.\nPo pitanju radnog statusa i ekonomskog položaja, 72,4 odsto ispitanih izjasnilo se da nisu zaposleni, a 67,2 procenta da nema dovoljne mesečne prihode za život. Svega 7,8 odsto njih ima prihod dovoljan za dobar život, a 0,6 odsto za više nego dobar život.\nPodaci istraživanja pokazuju socijalnu isključenost polaznika – čak 92,6 odsto ispitanih nisu članovi nijedne organizacije iz nevladinog sektora ili neke druge lokalne organizacije. Među preprekama koje bi ih mogle sprečiti da završe osnovno obrazovanje polaznici navode zdravstvene probleme (41,8 odsto), sprečenost zbog obaveze da zarađuju (22,1 odsto), nemogućnost da plaćaju prevoz do škole ili nepostojanje javnog prevoza (22,2 odsto).\nSamo 7 odsto ispitanih izjavilo je da ništa ne može da ih spreči da završe program obrazovanja “Druga šansa”.\nIstraživanje je sprovedeno na uzorku od 500 polaznika iz 36 osnovnih škola u Srbiji.


Država sprema još novca za posrnula preduzeća | Nova Ekonomija\nVlada Srbije usvojila je uredbu kojom će preduzeća moći da dobiju državnu pomoć putem dokapitalizacije, a za uzvrat će država sticati udeo u tim kompanijama, navodi se u poslednjim objavljenim uredbama. To će se činiti ili vlasničkim instrumentima, izdavanjem običnih ili preferencijalnih akcija, odnosno na druge načine direktnog sticanja udela u kapitalu.\nDrugi načini tiču se ostvarivanje prava na učešće u dobiti, sporazumom o "tihom" partnerstvu, osiguranim ili neosiguranim obveznicama, varantima, odnosno drugim hibridnim instrumentima.\nAko individualna ili državna pomoć koja se dodeljuje na osnovu ove šeme po korisniku prelazi iznos od 250 miliona evra, preduzeće je dužno da, pored drugih uslova, dokaže da finansiranje na tržištu ili horizontalne mere državne pomoći za likvidnost nisu dovoljni da se osigura održivost poslovanja.\nDodatno, korisnik će morati da dokaže da su instrumenti dokapitalizacije primereni za rešavanje "ozbiljnih poteškoća korisnika" i da je je državna pomoć proporcionalna, odnosno ne prelazi minimum potreban da se osigura održivost učesnika na tržištu.\nUredba o uslovima i kriterijumima usklađenosti državne pomoći kroz dokapitalizaciju učesnika na tržištu radi otklanjanja poremećaja u privredi prouzrokovanih epidemijom zarazne bolesti COVID-19 se neće primenjivati na učesnike na tržištu finansijskih usluga.\nTakođe, pomoć kroz dokapitalizaciju neće biti dostupna firmama koje su u procesu privatizacije.\nU saopštenju Vlade Srbije navodi se da "država mora da poseduje odgovarajuće mehanizme za blagovremeno delovanje u cilju očuvanja ekonomske stabilnosti i održavanja privrednih aktivnosti", kao i da je mera "prevashodno namenjena podizanju likvidnosti učesnika na tržištu putem dokapitalizacije, kao jednim od instrumenata državne pomoći".\nUslovi podrazumevaju i da bi preduzeće bez intervencije države prekinulo poslovanje ili bi se suočilo sa ozbiljnim poteškoćama u poslovanju, ali i da postoji interes države da se interveniše (npr. zbog sprečavanje socijalnih poteškoća i tržišnog neuspeha usled značajnog gubitka zaposlenja, izlazak inovativne ili sistemski važne kompanije, rizik od prekida pružanja važne usluge ili robe i drugih sličnih okolnosti).\nDa bi ostvarili pravo na ovaj tip pomoći, potrebno je i da pravno lice nije u mogućnosti da pribavi finansiranje na tržištu po pristupačnim uslovima, a da postojeće mere pomoći za otklanjanje štetnih posledica ili likvidnost učesnika na tržištu nisu dovoljne da bi se osigurala održivost korisnika.\nIzuzetno, državna pomoć može da se dodeli mikro ili malim preduzećima koji su bili u teškoćama na dan 31. decembra 2019. godine, pod uslovom da se nad njima ne sprovodi stečajni postupak kao i da nisu dobili državnu pomoć za sanaciju ili za restrukturiranje.\nIznos dokapitalizacije ne sme preći iznos koji je neophodan za uspostavljanje strukture kapitala koja je prethodila izbijanju epidemije, odnosno stanja na dan 31. decembra 2019. godine.\nDržavna pomoć kroz dokapitalizaciju ne može da se dodeli posle, 30. septembra 2021. godine, a preduzeća će biti dužna i da definišu "izlaznu strategiju" o izlasku državnog kapitala iz vlasništva.\nOtkup dokapitalizacije u smislu ove uredbe odnosi se na isplatu celokupnog iznosa ulaganja države po isteku ugovorenog perioda.\nBonusi, druge varijable ili uporedive naknade zaposlenima nisu dozvoljene sve dok najmanje 75 odsto državne pomoći kroz dokapitalizaciju nije otkupljeno.\nPreduzeću je zabranjeno sticanje više od 10 odsto udela u konkurentu ili drugim učesnicima na tržištu u istoj ili sličnoj delatnosti, uključujući i vertikalno povezano tržište, sve dok najmanje 75% iznosa mere dokapitalizacije ne bude otkupljeno ili prodato.\nIzuzetno, korisnici mere dokapitalizacije mogu steći više od 10 odsto udela kod učesnika koji posluju na vertikalnom tržištu koje je povezano sa delatnošću korisnika, ako se na takav način osigurava održivost korisnika.\nVlada je na istoj sednici izmenila i Uredbu o utvrđivanju Programa finansijske podrške poljoprivrednim proizvođačima kroz otkup tržišnih viškova tovnih junadi u otežanim ekonomskim uslovima usled pandemije.\nKako piše u izmenama, pravo na finansijsku podršku kroz otkup tovne junadi privrednim subjektima produženo je do 5. novembra 2020, dok je raniji rok bio 30. oktobar 2020.\nAu kakva pogrešna mera! Umesto da država več jednom izađe iz privrede i da se tako umanji "kolač" kojeg političari grabe on se sada još i povećava. Eto nam novih Sartida, Azotara i Agrobanki. Užas


Inventor 2022 - Šta je novo?\nŠta donosi nova verzija Autodesk Inventora 2022?\nAutodesk Inventor 2022 donosi unapređenja, poboljšanja i nove funkcionalnosti kako biste mogli da napravite bolje proizvode za manje vremena. Razvoj novog AI2022 leži na povratnim informacijama sakupljenim od naših korisnika kroz Beta program testiranja, predlaganju ideja i celogodišnjem praćenju Inventor Foruma.\nPotpuno nova funkcionalnost - “Model State” za sklopove i delove zajedno sa označavanjem pojedinačnih instanci čini moćni alat koji omogućava pravljenje različitih sklopova i delova sa jedinstvenim oznakama.\nPri “In-place” editovanju primetićete da je “iProperties” dostupan za sve sklope bez obzira na položaj u stablu.\nUnapređena “Fillet” komanda prebačena je na panel sa Osobinama i ima svoju dodatnu paletu sa alatima pomoću koje možete izabrati na šta želite da primenite komandu “filet”. Nove alatke obezbeđuju mnogo intuitivnije korišćenje “filet” komande što ubrzava primenu iste.\nKada želimo napraviti izmene na Inventor modelu koje će biti vidljive u Revitu neophodno je nakon sprovedenih izmena kliknuti na “Update” kao bi se obaveštenje prosledilo i korisnicima u Revitu.\nPogledajmo upotrebu nove opcije za deplojment koja je dostupna na korisnikovom Autodesk nalogu. U ovom primeru otvorite vaš Autodesk nalog u web pretraživaču i izaberite tip licence i željeni softver za instalaciju. Otvorite opciju “Customize” i selektujte šta sve želite od komponenti da bude uključeno u instalaciju.\nUkoliko želite dodatne informacije o Autodesk Inventoru ili drugim Autodesk softverima stojimo vam na raspolaganju, pozovite 011 301 5043 ili pošaljite upit putem kontakt forme.


RTCG - Radio Televizija Crne Gore - Nacionalni javni servis :: Ekonomija :: Za ulaganja u CG zainteresovani slovački investitori\n21. 01. 2022. 14:10 >> 14:36\nSlovački investitori su zainteresovani za ulaganja u Crnu Goru i zemlje Zapadnog Balkana, saopšteno je na današnjem sastanku predsjednice Privredne komore Nine Drakić i ambasadora Slovačke Borisa Gandela.\nKako je saopšteno, tokom razgovora je posebno apostrofirano da dvije države baštine veoma dobre međusobne odnose, ali da postoji prostor za unapređenje ekonomske saradnje, odnosno značajnije slovačke investicije i intenzivniju trgovinsku razmjenu, sa naglaskom na veće učešće izvoza crnogorskih proizvoda u njoj.\nPrema riječima Drakić, kriza uzrokovana pandemijom kovida-19 pokazala je neadekvatnu strukturiranost crnogorske ekonomije koja je suviše oslonjena na sektor usluga.\n"Tako da su nam veoma važne investicije u proizvodne sektore, prije svega u energetiku", kazala je Drakić.\nIstakla je da je neophodno da izgradimo što više energetskih objekata koji koriste obnovljive izvore radi dugoročne energetske stabilnosti i da bismo, korišćenjem kapaciteta podmorskog kabla prema Italiji, postali značajan izvoznik električne energije.\nDrakić takođe vidi mogućnost za slovačka ulaganja u proizvodnju hrane, jačanje hotelskih kapaciteta u zimskim centrima, investiranje u okviru poslovnih zona, te u IT sektor, koji će dodatno dobiti na investicionoj atraktivnosti kroz predstojeći proces digitalne transformacije crnogorske ekonomije.\n"Postoji interesovanje slovačkih privrednika za crnogorski turizam, koji su voljni da dođu i upoznaju se sa investicionim mogućnostima. Imate veliki potencijal za cjelogodišnji turizam, povezivanjem obale i planinskih centara", ocijenio je ambasador Gandel, čestitajući našoj zemlji na odličnim rezultatima prethodne sezone.\n"Želimo da crnogorske potencijale učinimo vidljivijim za slovačke privrednike i obrnuto", kazao je Gandel.\nDrakić je predložila da se u pomenutom periodu organizuje poslovni forum Crne Gore i Slovačke koji bi doprinio upoznavanju sa ekonomskim potencijalima, te povezivanju i potencijalnom uspostavljanju partnerstava privrednika dvije zemlje.\nU radu sastanka učestvovali su zamjenik ambasadora Martin Balco, savjetnik predsjednice Privredne komore Dragoljub Bulatović i direktor Sektora za međunarodnu saradnju Željko Baltić, zaključuje se.\nPrivredna komora Crne Gore Boris Gandel Nina Drakić


Bez dobrog vešanja i pogonskih delova na automobilu vožnja se veoma lako može pretvoriti u ruski rulet. Ovo si niko ne treba dopustiti jer sigurnost je na prvom mestu, pre svega kada su u automobilu naši najmiliji. U svojoj ponudi imamo na tisuće pogonskih delova, a samo neki od proizvođača s kojima surađujemo su Delphi, SRL, Valeo, TRW, Moog i tako dalje. Nabavite kočione cevi, ležajeve, krajnike, selen blokove i sve ostalo što je potrebno kako biste se vozili u sigurnom automobilu. Prilikom kupovine ne zaboravite zapisati i broj šasije, poznatiji kao ime i prezime automobila, odnosno identifikacijska oznaka svakog vozila koja garantira da je deo tačno namenjen baš vašem vozilu.\nPrednje kočione pločice BS0986460935 - Suzuki Jimny 98-\nKrajnica (spoljašnja) S6050086 - Mercedes-Benz Vito W639 03-14\nKomplet za obnovu kočionih čeljusti Nissan Almera, 95-00, prednje\nKomplet za obnovu čeljusti kočnica BMW Serije 1 04-11, pozadi


Brnabić: Prioritet potpuna digitalizacija zdravstva - Izazov\nRadio-televizija Srbije\t 13. oktobra 2021. 19:04\n“Sve što smo uradili tokom 2016. i 2017.godine u digitalizaciji uprave i reformi obrazovanja zaista se isplatilo tokom kovid krize, skoro da smo bili pripremljeni na pandemiju““, rekla je Brnabićeva koju je intervjuisao Danijel Korski, bivši savetnik britanskog premijera koji sada vodi investicioni fond koji podržava startapove koji se bave inovacijama u javnoj upravi.\nGovoreći o digitalizaciji obrazovanja u Srbiji, premijerka je kazala da je 2018. godine počelo uvođenje digitalnih udžbenika i učionica i da je Srbija bila spremna kada je u martu prošle godine zbog pandemije kovida 19 uvedena on-lajn nastava u školama.\nSrbija jedna od retkih zemalja u kojoj nije izgubljen nijedan čas nastave\n“Mislim da smo jedna smo od retkih država u kojoj tokom pandemije učenici nisu izugubili nijedan čas nastave“, rekla je Brnabićeva.\nIstičući značaj digitalnih tehnologija, podsetila je da je Kancelarija za IT i e-Upravu imala kapacitete da brzo razvije softver i sistem za prijavljivanje građana za vakcinaciju, kao i da su građani razumeli koji su benefiti procesa digitalizacije.\n“Mogu da proverim na telefonu koliko je ljudi primilo prvu dozu, koliko drugu duzu, koliko se prijavilo za buster dozu, svu statistiku, to je zadivljujuće postignuće u digitalizaciji javne uprave u poslednjih pet godina“, rekla je Brnabićeva.\nKako je rekla, da je mogla da predvidi sa kakvom će se pandemijom svet suočiti, digitalizacija zdravstva bi bila prioritet, ali je kao premijerka odlučila da to bude obrazovanje jer je, istakla, smatrala da je to osnov za buduće kompetencije i da taj proces početi od osnovnih škola.\n“Trebalo je umrežiti sve škole na internet, uvesti digitalne učionice, udžžbenike. Ali, nismo mogli da radimo sve u isto vreme“, rekla je Brnabićeva.\nPandemija usporila proces digitalizacije zdravstva\nUkazala je da je Srbija započela digitalizaciju zdravstva u drugoj polovini 2019.godine, ali da je pandemija usporila taj proces.\n“Da smo to sproveli ranije, mislim da bismo mogli da rukovodimo pandemijom drugačije, bili bismo sposobni da donosimo odluke zasnovane na mnogo relevantnijim podacima i informacijama. Nijedna država u Evropi nema kompletno digitalizovan sistem u zdravstvu, ali to je sada naš prioritet“, navela je premijerka.\nGovoreći o posledicama kovid pandemije, premijerka je kazala da ima pozitivnih stvari u toj pošasti, a to je da sada građani razumeju značaj e-Uprava i digitalizacije.\n“Prvi put su građani videli smisao onoga što radimo od 2016. godine, posebno na primeru procesa vakcinacije. U isto vreme, zaposleni u zdravstvu su uvideli i razumeli značaj digitalizacije u toj oblasti“, rekla je Brnabić.\nDodala je da, međutim, još uvek ima onih koji se plaše digitalizacije ostati bez posla naglasivši da je njeno viđenje potpuno drugačije.\n“Smatram da će ljudi zadržati poslove, ali da će im taj proces učiniti posao zanimljivijim, i da će koristeći digitalne tehnologije imati mnogo više vremena da budu kreativniji i inovativniji u svom poslu“, rekla je Brnabić.\nObuka za stručno usavršavanje zaposlenih u javnoj upravi\nDodala je da će Nacionalna akademija za javnu upravu u decembru organizovati obuku za stručno usavršavanje zaposlenih u javnoj upravi, na nacionalnom i lokalnom nivou.\n“Važno je da budete u toku sa tehnološkim i inovativnim promenama, ja takođe kao premijerka treba da učim kako da bolje koristim tehnologije u donošenju odluka“, rekla je premijerka.\nBrnabić je kazala da je mnogo urađeno od kada je Vlada Srbije započela transformaciju srpske ekonomije, od ekonomije zasnovane na radno intenzivnim poslovima i investicijama ka ekonomiji zasnovanoj na inovacijama i znanju, navodeći da su ojačani kapaciteti u inovacionoj infrastrukturi, izgradnji naučno-tehnoloških parkova i startap centara.\n“Sledeći veliki izazovi su veštačka inteligencija, biotehnologija i biomedicina“, rekla je Brnabić i naznačila važnost projekta “Biofor“ koji će objediniti najbolje kapacitete Srbije u oblastima biomedicine, biotehnologije, bioinformatike i biodiverziteta.\nOsim premijerke Brnabić, na samitu pod nazivom "Obnova kroz digitalno" govorila je predsednica Vlade Estonije Kaja Kalas, kao i ministri, direktori vodećih kompanija i startapova i drugi lideri u oblasti digitalizacije u javnoj upravi.\nZašto u UN smatraju da je Srbija savršena zemlja za zeleni preobražaj\nProfesor Popović: Ako omogućimo mamografiju tokom šopinga žene neće…


Kako da linkujete svoje najave na drugim sajtovima? « Staze i Bogaze\nStaze i Bogaze » Forum i sajt » Postavljanje trekova i najava izleta\nKako da linkujete svoje najave na drugim sajtovima?\n1 poruka from 1 voice\nZapočeto pre 4 godina od strane Gandalf\nizleti kalendar najava najave izleta Gandalf\nU sklopu naših napora da u kalendaru Staza i Bogaza objedinimo sve najave planinarskih izleta na našim prostorima, evo jednog "trika" koji vam je i do sada bio na raspolaganju, ali vam niko na tu mogućnost nije skrenuo pažnju.\nAko su vaše najave izleta već postavljene na nekom drugom sajtu, a taj sajt još uvek nije obuhvaćen našom RSS agregacijom najava, nije neophodno celokupan sadržaj tih najava kopirati na Staze i Bogaze kako bi one bile prisutne u kalendaru Staza i Bogaza - dovoljno je u dnu formulara za unos članka, u polju Page Links To uneti web adresu najave na drugom sajtu! Naravno, da bi se ta najava mogla uredno pretraživati i u zbirnim pregledima prikazivati na Stazama i Bogazama, potrebno je ispuniti ključna polja u formularu za unos članka, a to su Naslov, uneti početni i krajnji datum izleta u Kalendaru najava (ovo je najvažnije od svega - bez toga se najava neće naći u kalendaru), izabrati Vrstu izleta, kao i u polju Oznake članka uneti ključne reči za pretragu (koje obezbeđuju da vas zainteresovani lakše pronalaze).\nObjavljeno pre 4 godina # RSS feed for this topic


Naslovna Društvo poljoprivreda Žitarice obaraju rekorde: Tona pšenice sve bliže ceni od 300 evra\nRaste neizvesnost zbog velike potražnje\nI dok se procene za žetvu kod dva najveća izvoznika Kanade i Sjedinjenih Američkih Država smanjuju, cene na tržištu se penju na istorijsko visoke nivoe. Globalna ponuda je sve neizvesnija, a evropska pšenica postaje sve traženije na svetskom tržištu, piše agrarheute, a prenosi Agroklub.\nNa veleprodajnom tržištu i izvoznoj luci u Hamburgu krajem prošle nedelje pšenicom se trgovalo po ceni od 273 evra za tonu, što je pet evra više nego nedelju dana ranije. Cene stočnog ječma su se kretale između 245 i 247 evra po toni, dok je tona raži koštala 240 evra što znači da je poskupela za pet evra u odnosu na prethodnu nedelju.\nNa čikaškoj berzi CME tonom pšenice se trguje po ceni od 249,66 evra, dok ona na pariškom EuroNext-u košta 276 evra. Na francuskom FOB-u cena je visokih 278 evra/t dok je na ruskom FOB-u 267,86 evra.\nCena kukuruza je na CME-u pala na 180,65 €/t dok na EuroNext-u iznosi 245,75 evra po toni.\nRekordna proizvodnja neće spasiti zalihe\nPrema analitičarima, neizvesna globalna situacija sa snabdevanjem verovatno se neće mnogo promeniti u sledećim mesecima čak ni ako prinosi u narednoj australijskoj žetvi budu veliki. To potvrđuje i nov izveštaj UN-ove Organizacije za hranu i poljoprivredu (FAO) koje ukazuje na rekordnu globalnu proizvodnju žitarica od 2.800 miliona tona ove godine, što je 1,1 odsto više u odnosu na 2020. Ali, u njemu stoji da proizvodnja nije uspela da zadovolji nivo potrošnje zbog čega se svetske zalihe troše sve bržim tempom.\nU svom oktobarskom izveštaju Američko ministarstvo poljoprivrede USDA je smanjila globalne zalihe za šest miliona tona na samo 277 mil. t. Reč je o smanjenju od čak 11 miliona tona u odnosu na prethodnu godinu. Slabija su očekivanja i od proizvodnje pšenice u Ruskoj Federaciji, gde je žetva završena, a rezultati pokazuju niže prinose od prethodno predviđenih zbog suše.\nMeđunarodna potražnja je na vrlo visokom nivou. Prošle nedelje je Egipat, najveći svetski uvoznik kupio 180 hiljada tona ruske i 60 hiljada tona rumunske pšenice.\nEvropska komisija izvestila je da je ukupni izvoz ove žitarice između 1. jula i 4. oktobra dosegao gotovo 8,1 miliona tona, što je 45 odsto više u odnosu na isto razbolje prošle godine.\nPrema službenim podacima, samo je 718 hiljada tona isporučeno iz Francuske u treće zemlje. Nasuprot tome, 966 hiljada tona već je prodato u Nemačkoj, a stopa izvoza je i dalje visoka. Međutim, Rumunija je već izvezla 2,93 miliona tona na svetsko tržište. Bugarska nastavlja da je prati kao izvoznik sa 1,27 miliona tona. Time je Nemačka na trećem mestu evropskog izvoza ispred Letonije, Litvanije i Poljske.\nDo sada su glavni kupci evropske pšenice bili Alžir, Južna Koreja, Egipat, Nigerija i Južna Afrika. Ali, svi su izvoznici obavestili da je poskupljenje troškova prevoza veliki teret za međunarodno poslovanje. Trgovci iz Evrope takođe izveštavaju da mlinovi kupuju sve opreznije zbog lošijeg kvaliteta i visokih cena.\nEvropske cene ječma takođe su na vrlo visokom nivou zbog velike izvozne potražnje. Što se tiče stočnog, Evropska komisija je izvestila od njegovog izvoza u količini od 2,6 miliona tona do 10. oktobra ove godine, što je 200 hiljada tona više u odnosu na lani. Njegovi glavni kupci su Kina, Saudijska Arabija, Turska, Jordan i Irak. Dok se istovremeno evropski pivski ječam izvozi se u Tursku i Brazil.\nPrethodni tekstZlatibor gost na „Vavi“\nSledeći tekstRecepti: Pet najbržih slavskih salata


Srbija Eksluzivno: Reforma Srbijagasa, sta EU trazi od Vlade Srbije - Serbia Energy\nSerbia Energy Balkan I Energetika|Srbija Energetika|Srbija Eksluzivno: Reforma Srbijagasa, sta EU trazi od Vlade Srbije\nSrbija Eksluzivno: Reforma Srbijagasa, sta EU trazi od Vlade Srbije\nPublished on 7. August 2014. , Srbija Energetika\nObaveze proistekle iz Ugovora o Energetskoj Zajednici imaju za cilj da uspostave slobodno tržište energije i energenata,obezbede sigurno snabdevanje i dugoročnu održivost za celu Evropu. Predstavnici Evropske Unije ocenjuju da je jedna od ključnih reformi za Srbiju razdvajanje različitih energetskih delatnosti, sa ciljem da se uspostavi slobodna konkurencija na tržištu električne energije i gasa.\nOve mere trebale bi da doprinesu restrukturiranju i modernizaciji energetskih kompanija, kao što su Srbijgas i EPS, i obezbede održavanje opreme i nove investicije. Cene energije i energenata trebale bi pokriti sve troškove, nivo naplate podignut na odgovarajući nivo a državni podsticaji postepeno ukinuti. U slučaju prirodnog gasa, diversifikacija izvora snabdevanja je ključni preduslov za uspostavljanje slobodnog tržišta.\nMinistarstvo energetike je još pre godinu i po pokrenulo temu restrukturiranja Srbijagasa. Poručeno je da Srbijagas, kao jedan od stubova energetike, neće biti privatizovan, ali da se kompanija mora rekonstruisati u akcionarsko društvo, uvažavajući zahtev Energetske Zajednice o vlasničkom razdvajanju na tržištu prirodnog gasa. Neispunjavanjem obaveze razdvajanja transporta i trgovine gasom Srbija rizikuje pokretanje spora od strane Energetske Zajednice, na šta je Srbija i zvanično upozorena. Reforma Srbijagasa takođeje uslov za realizaciju projekta gasovoda Niš – Dimitrovgrad. Sredstva za gasovod EBRD je obezbedila još pre nekoliko godina, uz deo iz IPA fonda, ali zbog kašnjenja reforme projekat stoji u mestu.\nTokom 2013. godine Ministarstvo energetike je predstavilo polazne osnove za restrukturiranje Srbijagasa. Predložen je model akcionarskog društva sa razdvajanjem transporta i distribucije gasa, dok se menadžment Srbijagasa zalagao za holding, s pravnim, a ne vlasničkim razdvajanjem delatnosti. Generalni direktor Srbijagasa, Dušan Bajatović je rekao da mere koje je predložilo Ministarstvo slabe finansijsku poziciju kompanije. Prema njegovom mišljenju, sprovođenje ovih mera moglo bi ugroziti stabilnost snabdevanja domaćeg tržišta gasomi stvoriti probleme u realizaciji projekta Južni tok.\nTadašnja ministarka energetike Zorana Mihajlović iznela je predlog prema kome bi prva faza restrukturiranja kompanije obuhvatila finansijsku konsolidaciju, odnosno reprogramiranje obaveza i potraživanja.\nDruga faza značila bi razdvajanje delatnosti distribucije i trgovine od transprota i skladištenja gasa. Prema ovom planu, Srbijagas bi se bavio distribucijom i trgovinom, dok bi novosnovana kompanija Transgas preuzela delatnosti transporta i skladištenja gasa. Ove kompanije bi bile akcionarska društva u stoprocentnom vlasništvu države.\nU trećoj fazi reforme bilo je predviđeno stvaranje Srpskog energetskog holdinga, u kojem bi bile kompanije Transgas, Transnafta i Elektromreže Srbije a kasnije i Gasna skladišta.\nS druge strane, u predlogu koji je dostavio Srbijagas, prva stavka je finansijsko restrukturiranje. Program kompanije pokazuje da gubitak zbog neekomske cene gasa iznosi 433 miliona evra. Predstavljeni su svi krediti koji je Srbijagas uzeo, u ukupnom iznosu od 850 miliona evra, koliko iznosi dug kompanije, kao i potraživanja u iznosu 900 milona evra.\nSrednjoročni program predviđa podelu transporta, distribucije, skladištenja i trgovine u skladu sa Trećim eneregetskim paketom. Bajatović objašnjava da suštinska razlika između ovog programa i predloga Ministarstva leži u tome što je Srbijagas insistirao da se osnuje holding u kome će se pravno razdvojiti subjekti delatnosti. Pri tom, troškovi bi bili zajednički, a holding bi kreirao ukupnu poslovnu politiku. Ovaj program podrazumeva i doregistraciju za proizvodnju električne energije.\nBajatović objašnjava da su sve evropske zemlje veličine kao Srbija usvojile ovaj model, a da su vlasničko razdvajanje delatnosti delimično sprovele samo neke veće zemlje. Program restrukturiranja Srbijagasa uradila je konsultanska kuća The Boston Consulting Group, a finansirala ga je Evropska Unija.\nPrema Bajatovićevim rečima, predlog Ministarstva gura Srbijagas u stečaj. Ukoliko bi se usvojio ovaj kocept, kampaniji bi preostala samo distirbucija gasa, a transport i skladišta bi bili odvojeni. Ministarstvo je tražilo vlasničko razdvajanje, a zatim finansijsko restrukturiranje, pod nadzorom EBRD, sa čime se u Srbijagasu takođe nisu složili.\nKrajem februara ove godine Sekretarijat Energetske Zajednice izneo je ocenu da Srbija nije ispunila svoje obaveze na tržištu prirodnog gasa, odnosno da kompanije Srbijagas i Jugorosgas još nisu razdvojile proizvodnju od transprota gasa. To razdvajanje, predviđeno propisima EU, sa kojima je Srbija dužna da se usklađuje u okrviru Energetske Zajednice, trebalo je biti primenjeno još 1. jula 2007.godine.\nSekretarijat je ocenio da jedina dva licencirana preduzeća za transport gasa, državni Srbijagas i Jugorosgas, u kome 50 procenata vlasništva ima Gasprom, nisu sprovela svoju obavezu da razdvoje proizvodnju i snabdevanje od transporta gasa, kako nalažu pravila EU. Jugorosgas je u septembru 2013.godine osnovao svoju ćerka-kompaniju za transport gasa, ali se ocenjuje da to nije dovoljno kako bi se obezbedilo nezavisno odlučivanje unutar kompanije. Srbijagas, s druge strane, aktivnosti nije razdvojio ni sa pravne strane.\nNerazdvajanje dve kompanije za transport gasa predstavlja osnovnu prepreku za razvoj konkurentnog tržišta gasa u Srbiji, ali utiče i na razvoj šireg regionalnog tržišta gasa, kao i na hitno potrebne investicije u gasnom sektoru.\nJužni tok je najvažniji projekat u koji je uključen Srbijagas, kao vlasnik 49 procenata kompanije South Stream Serbia. Više puta je ponovljen stav evropskih zvaničnika da je sporazum o izgradnji gasovoda Južni tok u mnogim tačkama u koliziji sa evropskom regulativom. Ni u slučaju Južnog toka nisu razdvojene delatnosti tranzita i snabdevanja, a nisu ostavljene ni mogućnosti priključenja treće strane na gasovod. Postoji mogućnost da se traži izuzetak od pravila treće strane, ali proceduru za to nije inicirao ni Gasprom ni Srbijgas.\nIako nije izostalo zvanično i deklarativno opredeljenje za restrukturiranje Srbijagasa u skladu sa trećim energetskim paketom, i od strane Ministarstva energetike ali i samog Srbijagasa, do sada nije ovom planu nije zabeležen napredak.Zvaničan stav Energetske zajednice o neophodnosti razdvajanja delatnosti nije dao željeni efekat, iako je u februaru postavljen rok od dva meseca za ispravljanje propusta. Reforma Srbijagasa, oko koje u prošloj Vladi nije postojao konsenzus, s obzirom da različite vizije dubine neophodnih promena, biće vruća tema za sadašnju Vladu. Samo je pitanje kada će se Srbija još jednom naći na meti kritike od strane evropskih zvaničnika i da li će i koje posledice snositi zbog odlaganja reformi.\nIzvor Serbia Energy


Ana Trišić Babić u Parizu: Dodikova savetnica u senci Soroša i Atlantskog saveta\nSavetnica srpskog člana Predsedništva BiH za spoljnu politiku, Ana Trišić Babić, početkom prošle sedmice boravila je u Parizu gde je prisustvovala dvodnevnoj konferenciji pod nazivom: “Preispitivanje evropske integracije Zapadnog Balkana u novom geopolitičkom kontekstu”.\nFoto: MIP BiH / RS\nU tome, verovatno, ne bi bilo ništa čudno da navedena konferencija, koja je inače skoro potpuno neopaženo prošla u domaćoj javnosti, nije organizovana od strane Atlantskog saveta (Atlantic Council), američke organizacije s najbližim mogućim vezama s NATO, piše Srpskainfo.\nPored Atlantskog saveta, među organizatorima konferencije bilo je još nekoliko fondacija, kao što su BFPE i Fondacija za otvoreno društvo, koje je osnovao ili finansira kontroverzni američki milijarder mađarsko-jevrejskog porekla, Džordž Soroš.\nPomenutom događaju su, osim savetnice srpskog člana Predsedništva, iz BiH takođe prisustvovali i zamenik ministra spoljnih poslova, Josip Brkić, predstavnici kabineta bošnjačkog i hrvatskog člana Predsedništva BiH, kao i pojedini parlamentarci iz Federacije BiH.\nOtkud Trišić Babićeva na događaju o čijim organizatorima njen stranački šef i poslodavac u Predsedništvu BiH Milorad Dodik iznosi, najblaže rečeno, krajnje negativne stavove, Srpskainfo nije uspela da sazna jer se ona nije javljala na naše telefonske pozive.\nInače, zanimljivo je istaći i to da je u julu 2019. Atlantski savjet, jedan od organizatora konferencije kojoj je prisustvovala savetnica srpskog člana Predsedništva BiH, od strane ruskog generalnog tužioca proglašen za nepoželjnu organizaciju u Rusiji, državi s kojom Milorad Dodik javno održava najbliže prijateljske odnose. Identičan stav ruske vlasti su 2015. zauzele i prema Fondaciji za otvoreno društvo, kao i drugim organizacijama koje finansira Soroš.\nPolitički analitičar, Tanja Topić, naziva krajnje licemernim to što ljudi iz vrha aktuelne vlasti u Srpskoj rade upravo ono zbog čega svoje političke neistomišljenike, na “domaćem terenu”, nazivaju stranim plaćenicima i izdajnicima.\n– Da je bilo ko drugi iz Republike Srpske, a ko inače ne pripada vladajućem establišmentu, otišao na konferenciju u Pariz koju su organizovale navedene organizacije, bio bi stavljen na stub srama uz optužbe da je izdajnik i neprijatelj. Stvari koje oni sebi dopuštaju, ne dopuštaju svojim neistomišljenicima – kaže za Srpskainfo Topićeva.\nOna ističe da je to “vrlo suptilno osmišljena strategija”, koja, prema njenim rečima, pokazuje igru na dva nivoa.\n– Jedna igra je na nivou unutrašnjih upotreba, koja neguje matricu da su svi sa “mrskog” Zapada neprijatelji Srba. To je ono što služi za dnevnopolitičku upotrebu i na taj način se manipuliše ljudima. Drugi nivo je poruka prema međunarodnoj zajednici gde u tim relacijama pokazuju sasvim normalno funkcionisanje, uz maksimalnu kooperativnost i saradnju – kaže Topićeva.\nPolitikolog Darko Kuzmanović za naš portal tvrdi da nije iznenađen time što je prisustvo Dodikove savetnice na dvodnevnoj konferenciji u Parizu, u organizaciji “natovskog” Atlantskog saveta i Soroševih fondacija, bilo praktično skriveno od domaće javnosti.\n– Poznato je da su Soroševa Fondacija, kao i brojne druge organizacije te zapadne vlade, svesrdno pomagale dolazak na vlast SNSD početkom 1998. kada je Milorad Dodik postao premijer Srpske sa svega dva poslanika u Narodnoj skupštini. Pojedini članovi Vlade Srpske tada su nazivani ”daškom svežeg vetra na Balkanu”, a bili su veoma česti i rado viđeni gosti u zapadnim zemljama. U tom smislu, ova poseta gospođe Trišić Babić može se tretirati kao pokušaj osvežavanja i popravljanja odnosa sa starim prijateljima s kraja devedesetih godina – kaže Kuzmanović.\nOn dodaje i to da u Republici Srpskoj, ponajviše zahvaljujući negativnim istorijskim iskustvima sa NATO, reći da je visoki član partije, pa makar on bio i savetnik za spoljne poslove, učestvovao na konferenciji koju je organizovala Soroševa Fondacija, nije baš popularno.\n“BiH NEMA ŠANSU” Dodik poručio da je obraćanje Šmita u Savetu bezbednosti rezultat nemoći Zapada da kontroliše Balkan\n“Samo je dijalog ključ uspeha BiH” Tegeltija poručuje da je u Savetu bezbednosti sprečen da iznese istinu\n– Naročito ako znamo da se Milorad Dodik predstavlja kao veliki Srbin, rusofil i kao neko ko ispoljava oštre animozitete prema zapadnim političkim stukturama, a neretko čak i ponižava diplomate poput ambasadora Nemačke i SAD. Međutim, to ga očigledno ne sprečava da svoju savetnicu pošalje na konferenciju čiji je organizator neko čiji su rad i delovanje u Rusiji zakonom najstrože zabranjeni – ističe Kuzmanović.\nOn tvrdi da se odlazak Ane Trišić Babić na konferenciju u Parizu, ali i Dodikov neodlazak na veliku paradu u Moskvi, povodom Dana pobede, može tumačiti na dva načina.\n– Prvo, da rukovodstvo Srpske želi da pokaže EU da polako okreće leđa Rusiji, a drugo, da se posredstvom savetnika očigledno želi poslati signal da bi moglo doći do zaokreta u spoljnopolitičkim potezima i retorici Milorada Dodika. Vrlo moguće da bi određeni centri moći možda čak na to i pristali ali, naravno, uz određenu uslugu koju bi Milorad Dodik morao da učini. Ono što takođe ne treba propustiti da se kaže u ovom kontekstu jeste da SNSD prilično uspešno, kontrolom javnog diskursa i medija, uspeva da svaki odlazak opozicionih političara, novinara, politikologa na slične skupove, predstavi kao antisrpsko i ”obojeno” delovanje. Svaki sastanak i saradnja istaknutih pojedinaca sa stranim ambasadorima i organizacijama, a koji ne pripadaju strukturi i svetonazorima SNSD, tretira se kao izdaja nacionalnih interesa, ali kada to radi SNSD, onda je to potpuno u redu – kaže Kuzmanović.\nAtlantski savet je američki istraživački centar osnovan 1961. u okviru Severnoatlantskog saveza (NATO). Savet rukovodi sa deset regionalnih centara i funkcionalnih programa, koji se odnose na međunarodnu bezbednost i globalnu ekonomiju. Sedište Atlantskog saveta nalazi se u Vašingtonu.\nMeđu poznatim ličnostima koje su dale značajan doprinos razvoju Atlantskog saveta i jačanju njegovog uticaja, navode se bivši američki predsednik Ronald Regan, geostrateg “hladnog rata” Zbignjev Bžežinski, general Kolin Pauel…\nAna Trišić Babić Pariz NATO Panel Milorad Dodik\nPolicija na nogama: Pucao iz vatrenog oružja, pa uhapšen\n"Teško ostvariva ideja": U BiH se ne razmišlja o vaučerima za gorivo za socijalno ugrožene kategorije\nBurna noć u Neumu: U pucnjavi ranjena jedna osoba\n"Najveća podrška za setvu u regionu": Proizvođačima pšenice 400 KM po hektaru\nZABELILO SE USRED LETA Jak grad pogodio Višegrad (VIDEO)\nGRADOVI U HERCEGOVINI ZBRAJAJU ŠTETU Snažan zemljotres pogodio BiH, građani Ljubinja i Stoca noć proveli na ulici (FOTO, VIDEO)\nRepublika Srpska 23.04.2022\nOd Srbije 84,35 miliona evra: Realizovano 135 projekata u Srpskoj od donacija\nJoš jedna presuda u predmetu "Zadruga": Bilić osuđen na godinu dana zatvora, oduzeto više od 250.000 evra\n(UŽIVO) Transferi, 1. jul: Zvezda skupo prodaje Erakovića, skandal majstor Mudrinski izazvao haos u Sloveniji, Partizan izgubio bitnog igrača, Brazilac "zapalio" London\nSrpski teniser otkrio: "Imao sam minus na doping kontroli, bilo je neprijatno"\n15:30 VRTOGLAV RAST TROŠKOVA Za putovanja unutar BiH ove godine potrebno duplo više novca nego lani\n15:22 PRATE INSTAGRAM I FEJSBUK, PA TIPUJU ŽRTVE Lopovi najviše vrebaju tokom letnje sezone, evo kako da se zaštitite, TRI stvari su jako važne\n15:19 Muškarac objavio sliku sa grčke plaže i upozorio na meduze, a zbog jednog detalja Srbi plaču od smeha


Košarka - Vernački “trojkom” do pobede “Kris krosa” nad ekipom “Topole”\nNapisano u kategoriji Košarka, 19 marta, 2018\nProšlog vikenda odigrana je prvenstvena utakmica Prve regionalne lige, između košarkaša domaćeg “Kris krosa” i “Topole” iz Bačke Topole. Pančevci su u poslednjim sekundama meča trojkom Vernačkog pobedili, 75:73, po četvrtinama: (26:12, 17:28, 14:17, 18:16).\nPosle odlično odigrane prve četvrtine kada je domaći “Kris Kros” napravio razliku od 14 poena, izgledalo je da će to biti ubedljiva pobeda domaćih košarkaša. Međutim, uporni gosti se nisu predavali i u toku nastavka igre napravili su preokret. Uspeli su da u finišu utakmice povedu, ali su na kraju domaći košarkaši sjajnom završnicom i trojkom Vernačkog izvojevali zanačajnu pobedu protiv direktnog protivnika za opstanak u ligi.\n“Svaka utakmica koju igramo je najvažnija u sezoni. Tako je bila i ova protiv Toplole koju smo dobili velikom borbom, srčanošću i smirenošću u poslednjim sekundama. Čestitam našim momcima na pobedi, atmosfera je odlična, publika je uživala u još jednoj zanimljivoj utakmici. Moram napomenuti da smo bili znatno oslabljeni neigranjem Garića i Ugljića, a sa povredama su igrali Vernački, Strinić i Ilić”\n– Izjavio je Miloš Stepanov trener “Kris krosa”.


Znamenitosti Vrnjačke Banje, vrabac Gočko, zamak Belimarkovac, most ljubavi, hram rođenja presvete Bogorodice\nZnamenitosti Vrnjačke Banje\nVrabac Gočko se nalazi u centru Vrnjačke Banje , maskota je Igara bez granica koje su se 1990.godine održavale u Vrnjačkoj Banji. Vrnjačka Banja je te godine bila domaćin tog međunarodnog takmičenja a maskota igara postala je jedan od simbola Vrnjačke Banje. Upravo zbog toga je Gočko jedan od najprodavanijih suvenira Vrnjačke Banje.\nPoznati srpski političar i ministar u vreme kralja Milana Obrenovića, Jovan Belimarković, finansirao je izgradnju letnjikovca u Vrnjačkoj Banji koji je kasnije dobio ime po svom graditelju. Pretežni deo radova na Zamku Belimarković završen je do 1889.godine i u njemu su general Jovan Belimarković i njegovi naslednici živeli sve do 1968.godine nakon čega je dvorac otkupila država. U narednom periodu zamak postaje centar kulturnog života Vrnjačke Banje i okoline.\nZamak Belimarkovac ili Zamak kulture, kako ga danas zovu, proglašen je kulturnim dobrom od izuzetnog značaja i sada je to ne samo muzej već i mesto odražavanja promocija knjiga, pesničkih i književnih večeri, umetničkih izložbi kolonija. Jedna od izložbi koje čine stalnu postavku muzeja je izložba „Spomen soba đenerala Belimarkovića“ koja predstavlja jedan manji deo autentičnog nameštaja dvorca Belimarković.\nU centru Vrnjačke Banje , na mostu preko Vrnjačke reke zaključano je na stotine katanaca koji podsećaju na ljubav mnogih parova koji su ovde „zaključali“ svoje ljubavi, nadajući se da će ih tako zaštititi i sačuvati od svih iskušenja.\nOvaj most ima svoju priču koja govori o nesrećnoj ljubavi dvoje meštana Vrnjačke Banje, Nade i Relje, koji su se sretali na ovom mostu u godinama pre prvog svetskog rata. Tu njihovu tužnu priču, mnogo godine kasnije, Desanka Maksimović pretočila je u pesmu Molitva ljubavi. Na dan zaljubljenih na mostu ljubavi se održava takmičenje ljubavnih parova pod nazivom „Poljubi me“ .\nHram rođenja presvete Bogorodice je jedna od najstarijih građevina u Vrnjačkoj Banji, sazidan je 1834.godine i delo je protojereja Hadži Jeftimija Popovića koji je 47 godina služio u hramu, a sahranjen je u dvorištu hrama.\nŠto se tiče unutrašnjosti hrama centralno mesto je namenjeno ikonostasu, koji je 1875.godine poklonio Jovan Kujundžić, beogradski trgovac. Iz dvorišta Vrnjačkog hrama pruža se pogled na centralno banjsko šetalište. Svake godine se banjske litije 28.juna, sveri Kirik i Julita obeležavaju i u ovom hramu.